Provst efter borgermøde: Fremmødet gør indtryk | fyens.dk\nFormand Mikael Hoffmann Nielsen ønsker ikke længere at diskutere sagen om præstegården i medierne. Foto: Kasper Riggelsen.\nProvst Lone Wellner afviser ikke, at den demokratiske kamp for bevarelsen af præstegården i Flødstrup vil spille ind, når provstiudvalget på et tidspunkt skal godkende planerne.\n17 maj 2019 kl. 15:00\nFLØDSTRUP/ULLERSLEV: 140 lokale var onsdag aften mødt op til borgermøde om det forestående salg af præstegården i Flødstrup.\nSpørgsmålet om et eventuelt salg af præstegården har været aktuelt i de godt to år, der er gået, siden den daværende sognepræst, Søren Holm, flyttede fra den.\nStriden, om hvorvidt den kommende sognepræst skal bo enten i den gamle præstegård i Flødstrup eller i en ny bolig i Ullerslev, kulminerede imidlertid ved borgermødet onsdag aften.\nUnder mødet på præstegården kom det frem, at provst Lone Wellner tidligere har givet udtryk for, at en stor modstand fra sognebørnene mod salget af præstegården kan få betydning, når provstiudvalget på et tidspunkt skal godkende planerne fra menighedsrådet i Ullerslev/Flødstrup.\nOg det bekræfter provsten nu overfor Fyens Stiftstidende.\n- Det er klart, at man opgiver megen demokratisk tankegang, hvis det at samle mange mennesker, der giver udtryk for deres meninger, ikke gør indtryk på beslutningstagerne. I så fald ville man være ilde stedt.\nMenighedsråd tager mundkurv på\nLangt størstedelen af de 140, der onsdag var mødt op til borgermødet i Flødstrup, havde sympati for byens præstegård.\nTorsdag formiddag meddelte formanden for menighedsrådet, Mikael Hoffmann Nielsen, på sin private Facebook-profil, at man fra menighedsrådet side tog indtrykkene fra gårsdagens borgermøde til sig, men at man i øvrigt ikke ønskede at udtale sig yderligere om sagen i medierne.\nMenighedsrådsmedlem Søren Thor bekræfter dog overfor Fyens Stiftstidende, at præstegården i Flødstrup bliver et tema til det kommende menighedsrådsmøde.\nTilbage i Kerteminde kan provst Lone Wellner ikke sige, hvor stor betydning de lokales kamp reelt får i sidste ende. Hun følger dog sagen tæt og er tilfreds med opmærksomheden omkring kirkelivet.\n- De 140 fremmødte betyder, at der er mange mennesker, som er engageret i at beholde præstegården. Men det er også udtryk for, at man er engageret i kirkelivet i det hele taget, mener Lone Wellner.\nDet næste menighedsrådsmøde i Ullerslev/Flødstrup finder sted 29. maj ved sognehuset Dalgaard.


Underviser til elektrikeruddannelsen (Opslag hos Erhvervsskolen Nordsjælland)\nVi har et spændende og kompetencegivende studiejob til dig, hvis du er under uddannelse til el-installatør maskinmester, elingenieur eller lignende og kan afse 1-2 dage om ugen til undervisning af vores elektrikerelever.\nFor at søge, skal du have lyst til at:\n- arbejde med unge mennesker.\n- lære fra dig\n- dele ud af din viden\n- øse af din erfaring\n- smitte med din faglige stolthed\n- og være en del af et fantastisk team\nSammen med vores fastansatte undervisere vil du være med til at udvikle elektrikeruddannelsen på Erhvervsskolen Nordsjælland. Vores mål er, at blive et af landets mest eftertragtede steder at blive uddannet som elektriker - og det går godt. Ved sidste svendeprøve var der 12-taller over hele linjen.\nPå skolen dækker vi hele elektrikeruddannelsen fra grundforløb og frem til svendeprøven. Elektrikeruddannelsen er bygget op af et grundforløb, et hovedforløb, valgfrie moduler og en svendeprøve. På Erhvervsskolen Nordsjælland afvikler vi et bredt udvalg af moduler, men har et særligt fokus rettet mod industri- og belysningsdesign samt styring af installationer.\nDu vil få selvstændig indflydelse på pædagogik og planlægning af undervisningen og du vil få mulighed for at afprøve dine faglige og pædagogiske kompetencer i praksis med vejledning fra et kompetent lærerteam, der er motiveret af at gøre en forskel for eleverne. Vi arbejder teambaseret, og kan lide at arbejde sammen om at løse opgaverne på tværs af undervisningsforløb. Vi prioriterer også det sociale fællesskab.\nDu er studerende til installatør, maskinmester eller lignede. Har du praktisk erfaring fra et fag er det selvfølgelig en fordel\nDu begejstres af dit fag og er fagligt dygtig\nHar du prøvet at arbejde som underviser, fx i din fritid er det en fordel, men det vigtigste er, at du brænder fra at lære fra dig .\nEn mulighed for at give dit viden videre og gøre en forskel for eleverne\nEt udfordrende job, hvor du bliver udviklet både fagligt og personligt og får kompetencer du kan bruge i fremtiden\nEn alsidig hverdag med gode kolleger og et job med stor frihed.\nVi sørger for, at du får en grundig introduktion til jobbet. Du vil blive koblet på en erfaren kollega det første stykke tid, hvis du ikke har erfaring inden for undervisning på en erhvervsskole.\nDu bliver ansat efter timelærecirkulæret hvor grundlønnen er mellem 169 kr. - 190 kr. i timen med mulighed for forhandling af tillæg efter kvalifikationer.\nSøg jobbet på www.esnord.dk.\nHar du spørgsmål, må du meget gerne kontakte uddannelsesleder Johnny Mariager Ingvorsen\nHar du lyst til at besøge afdelingen, inden du søger, kan du kontakte underviser Allan Schmidt-Petersen på asp@esnord.dk\nOprettet d. 14.12.2018, sidst opdateret d. 14.12.2018 2018-12-14 05:13:49.927\nErhvervsskolen Nordsjælland - hurtigt overblik\nErhvervsskolen Nordsjælland i Google


Tillykke med fødselsdagen – du er ikke gravid.. | Min historie | bule&pil Tillykke med fødselsdagen – du er ikke gravid.. – bule&pil\nDe forbandede æg..\nMin dag startede egentlig rigtig godt. Jeg var glad, ovenpå og havde den bedste følelse i maven. I g\nTillykke med fødselsdagen – du er ikke gravid..\nDa jeg skulle i gang med mit første IVF forsøg vidste jeg godt, at det ville komme til at ligge ret tæt op af min 30 års fødselsdag. Jeg var derfor i mega vildrede om jeg skulle holde en stor fødselsdagsfest eller om jeg skulle være fornuftig og sparre de penge – for skulle det nu gå hen og lykkes med at blive gravid, er det jo godt at have så mange pange på kontoen som muligt. En startpakke til sådan en lille en er jo ikke heeeelt billig.\nJeg brugte flere måneder på at overveje hvad der var bedst. Jeg havde vildt meget lyst til at holde en stor fest og fejre det skarpe hjørne jeg rundede. Det var den sidste store fest jeg kunne have med mine venner, inden vi allesammen ville have fået børn og skulle tidlig op dagen efter. (Nogle havde selvfølgelig børn, men størstedelen havde ikke). Jeg synes også at jeg trængte til at have det sjovt. Og jeg fortjente uden tvivl et brag af en fest.\n2019 var mildest talt ikke mit år. Jeg havde ikke et sted at bo, så jeg måtte flytte hjem til mummy and daddy. Det var et kæmpe nederlag for mig, da jeg flyttede hjemmefra som 18 årig og altid har stået på egne ben. Altså og dog, selvfølgelig har jeg fået hjælp af mine forældre – men du ved hvad jeg mener. Jeg var i den naive tro, at det nok skulle gå hurtigt at finde en ny lejlighed, og det var kun en meget kort periode jeg skulle tilbage på gæsteværelset, før jeg rykkede ud igen. Men, sådan gik det ikke helt. Jeg endte med at bo der i et helt år!! Det var ikke fordi det var et problem at bo sammen med mine forældre. Vi hyggede os gevaldigt. Derudover har begge mine forældre skiftende arbejdstider, så hvis vi nåede at se hinanden to gange på en uge var det stort. Selvom det gik fint med at bo der, savnede jeg selvfølgelig at have mit egent. Jeg brugte alt min tid på at kigge på lejligheder og var meget tæt på at få en flere gange. To gange stod jeg faktisk med papirerne i hånden, men blev alligevel snydt af nogle som lagde penge under bordet eller andet, så jeg blev smidt væk igen. Til sidst blev det ret hårdt at være i og det var svært at holde modet oppe. Det var lidt som om, at med mindre men brugte beskidte – og ulovlige tricks – så var det umuligt at få en lejlighed. (Og det havde jeg dog ikke tænkt mig at gøre)..\nDerudover var jeg igennem maaange svære, hårde og opsliddende fertilitetsforsøg, som alle endte med et negativt reaultat. 7 forsøg for at være helt præcis! Det er utrolig mange nederæag at få på et år. Når det så bliver lagt sammen med alle nederlagene med boligsøgningen og en meget stressende periode på jobbet, kunne jeg ikke mere. Jeg knækkede helt sammen. Jeg var en skygge af mig selv i hele det år. En tom skal, som gjorde hvad jeg skulle og kørte på som en robot, men jeg var tom indeni. Jeg har aldrig grædt så meget før, som jeg gjorde det år. Jeg har heller aldrig været så sur og frustreret og sagt ´fucking´ så mange gange på ét år.\nSidst på året knækkede jeg helt og måtte gå grædende til min chef og sige jeg ikke kunne mere. Jeg var stresset og havde brug for en pause. Jeg kunne ikke længere balancere en meget hård, opsliddende fertilitetsbehandling, et meget travlt job og en fuldtidsboligsøgning ved siden af. Der var heldigvis forståelse for min chefs side, da hun også havde set mig bryde sammen flere gange på jobbet og flere kollegaer havde delt deres bekymring for mig. Jeg fik en uge hjemme og det gjorde jeg kunne komme op til overfladen igen og få luft.\nEfter alt det rod, synes jeg bestemt jeg havde brug for en fest og en god aften. Og ingen fortjente sådan en aften mere end mig!! Vi var på nuværende tidspunkt kun en måned fra min fødselsdag, og jeg skulle virkelig tage en beslutning om der skulle være fest eller ej. Jeg elsker fester med god mad, musik og dans. Jeg kommer fra en familie hvor vi altid fejre alt hvad vi kan, og der er altid fest og glade dage når vi giver den gas – og det var lige hvad jeg havde brug for. Men var det nu klogt at gøre det. For hvad hvis jeg blev gravid?! Så havde jeg kastet en masse penge efter en fest, som je på sin vis ikke en gang kunne deltge i selv. Gæsterne ville nok undre sig over hvis jeg ikke selv drak til min egen 30 års. (mange vidste på dette tidspunkt stadig ikke, at jeg var i fertilitetsbehandling – så hvad filan skulle undskylden være?!). Og hvad hvis jeg var dårlig? Så var jeg syg til min egen fødselsdag. Men omvendt, hvad hvis det ikke lykkes… Så ville det jo være fedt at kunne drukne sorgerne med et brag af en fest. Så what to do??!!\nTil sidst tog jeg valget at jeg ville have en fest!! : ) Jeg ville fan´me fejre min 30 års fødselsdag, og det skulle ikke gå stille for sig! Jeg fandt lokale, fik bestilt mad, købt pynt og selvfølgelig en maaaaaase drikkevarer. Mine forældre var klar til at hjælpe med at pynte lokalet og gøre det fint. Eller dvs. min mor var klar. Min far blev forvist fra pynt og borddækning, da min OCD slet ikke kunne klare hans skæve opsætning : D Men sådan er det nok med fædre : D (Han var god til at bære drikkevarerne ind i stedet for). Alt var klar, kjolen var købt, nu skulle der være fest, og jeg var SÅ klar!!\nProblemet var bare stadig hvad jeg skulle gøre, hvis jeg nu var gravid. Skulle jeg lyve om hvorfor jeg ikke drak, eller skulle jeg fortælle alle gæsterne om både behandlingen og den lykkelige nyhed?? Ind til nu troede jeg faktisk, at det var min største bekymring. Men det var kun lige ind til jeg skulle på Riget igen. Efter min ægoplægning (den som ses i afsnit fire), fik jeg nemlig af vide af lægen, at jeg skulle have taget blodprøve d. 15 november. PÅ MIN 30 ÅRS FØDSELSDAG! Jeg skulle simpenthen testes på selve dagen, og den dag kunne nu gå hen og blive helt fantastisk eller helt forfærdelig.\nJeg lagde derfor hovedet i blød og tænkte meget over hvordan jeg ønskede dagen skulle gå, når det nu ville indeholde en graviditetsblodprøve. Skulle jeg være helt alene så jeg var klar på at græde?? Skulle jeg være sammen med nogle så de kunne trøste mig? Og samtidig ville de også kunne fejre det med mig hvis det var et positivt svar.\nJeg besluttede mig for at helgardere mig og booke hele weekenden op. Om fredagen – på min fødselsdag, ville jeg starte dagen med at få taget blodprøven. Så skulle jeg spise brunch med min mor. I løbet af dagen var der ikke de store planer. Der var sat tid af til at tage imod den besked der nu måtte komme. Om aftenen skulle jeg ud og spise sushi med en veninde og bagefter til landskamp i Parken. Dagen efter skulle jeg mødes med en anden veninde til den helt store tøse-hygge. Vi skulle første have massage og derefter ud og spise. Weekenden var helt perfekt – hvis ikke det var fordi jeg lige skulle vente på det svar.\nDagen kom, og min mor og jeg hyggede med brunch og jeg fik utrolig mange fine gaver. Vi nåede ikke langt før der kom en opringning fra et ukendt nummer. Jeg begyndte at ryste med det samme. Jeg er aldrig blevet ringet op af Riget før, jeg har altid selv skulle kontakte dem for et svar. Så betød det nu at den var positiv når de ringede til mig?!!! Jeg var SÅ nervøs. Den søde sygeplejerske havde ikke et særlig positivt toneleje, så jeg tror jeg havde gættet at svaret var negativt – men man håber til det sidste. Hun fortalte resultatet af min blodprøve, som desværre var negativ : ( Jeg brød helt sammen. Lige i det sekund, lige midt i en hyggelig brunch og en masse fødselsdagsgaver knækkede min verden sammen endnu en gang. for 7 gang!!\nEfter en lang tudetur og en masse kram fra min mor blev jeg endnu en gang sur. Jeg forbandede alt ved den her lorteproces langt væk, og også den stakkels sygeplejerske som ringede og fortalte mig resultatet. Jeg var sur over hun ikke en gang kunne sige “Tillykke med fødselsdagen”. Jeg siger endda mit cpr-nr. når hun ringer. Hun kunne da både se på skærmen og høre på det jeg sagde, at det var min fødselsdag. Vis dog lide medmenneskelighed og bare sig tillykke – det er da det mindste man kan gøre. Ak ja, det er ikke helt rationelle tanker og ord der kommer ud af en når de følelser får frit spil.\nEfter brunch og tudetur med min mor, puttede til en film og tog en lang lur. Det havde taget meget hårdt på mig at skulle rumme endnu et negativt svar. Om aftenen var jeg klar på sushi og landskamp og dagen efter på massage og lækker mad. Da jeg ikke var gravid kom der selvfølgelig en masse vin og champagne på bordet, så der blev festet godt igennem og jeg glemte alt om fertilitetsbehandling og negative svar.\nWeekenden efter stod en på en kæmpe 30 års fødselsdag. Det var en fantastisk fest med lækker mad, musik og dans – lige som jeg ønskede det. Det var en perfekt aften!!! Jeg havde den fedeste aften og det havde mine gæster heldigvis også. Vi festede og dansede hele natten til kl. 6 om morgenen . Det er ikke sket i mange år : D Mine venner snakker stadig om min fødselsdag som årtiets bedste fest og det varmer SÅ meget at høre. Tænk, at midt i alt det her rod fik jeg præcis den fest jeg ønskede mig – og så er den heldigvis foreviget med en masse skønne/sjove/grimme billeder fra den MySelfie jeg lejede til festen.\nJeg kunne ikke have ønsket mig en bedre 30 års fødselsdag – på trods af omstændighederne <3\nMin dag startede egentlig rigtig godt. Jeg var glad, ovenpå og havde den bedste følelse i maven. I går ringede jeg til laboratoriet på Riget, …


Hvorfor bevare ø-mærket? | Eco-mark.org\nHænderne væk fra Ø–mærket!\nArgumentationen fra EU's side er, at “man kan ikke have for mange mærker, der betyder det samme”. Med andre ord handler det om konkurrence — og konkurrence, det vil EU ikke acceptere. Selvom Ø–mærket er en dundrende success (eller måske netop derfor?)\nMen vil du acceptere, at EU skal bestemme hvad er økologi og hvad det ikke er? Vil du kunne handle økologisk, vel vidende om, hvad du får for pengene? Vil du bevare Ø–mærket?\nLad os kigge på den nærmere. Hvis det handler om, at vi "får for mange mærker der betyder det samme", så er det ene mærke jo ligeså godt som det andet. Bortset fra, at Ø–mærket:\nStår for grundig kvalitet\nEr kendt af 98% af befolkningen\nNyder tillid fra 80% af befolkningen.\nGiver det så mening at erstatte et mærke som dette med et mindre kendt mærke?\nHvis det handler om andet end mærket (altså hvem der godkender en vare som værende økologisk, og ud fra hvilke kriterier), ja så skal forbrugerne (dig og mig og alle der handler økologisk) have beviser om, at EU's økologiske mærkning er bedre, mere grundig, og af højere standard end Ø–mærket. Dette er ikke tilfædet, så igen giver det ikke mening at erstatte Ø–mærket!\nStop en negativ spiral — inden den begynder\nHvis Ø–mærket erstattes med EU's grønne blad, vil færre forbrugere vælge økologiske varer når de handler. Dette vil betyde at de økologiske producenter vil få det sværere at afsætte deres varer. Som resultat vil det økologiske landbrug trække sig sammen. Mindre efterspørgsel efter lokal økologi vil gå ud over naturen (kvaliteten af grundvandet, dyrevelfærdet, biodiversiteten), og økonomien (innovative økologiske løsninger, arbejdspladser, eksport).\nFor ikke at tale om “økologiske varer” af tvivlsom kvalitet.\nHar du svært ved at se fidusen? Afgiv din stemme nedenfor. Den har EU ikke spurgt om — lad os sikre de får den alligevel.\nGiv din stemme til kende !\nNo–spam garanti. Dine oplysninger samles udelukkende for at blive vist her på siden. Din email adresse vil hverken blive vist eller delt med nogen i verden.\nFormålet med denne side er at give forbrugere en mulighed for at udtrykke direkte støtte til økologien. Hver gang man køber en økologisk produceret vare, støtter man den landsmand der har produceret den, direkte. Denne markeds–drevede mekanisme fungerer ganske glimrende — sålænge politik og bureaukrati holdes udenfor. Derfor: støt om projektet og del den blandt dem du kender, så vi kan blive ved med at producere, handle med, købe, og spise de fødevarer, vi kender og kan stole på.\nKonceptudvikling, design, programmering af James Abbott Design & Development.\nJames Abbott Design & Development 2013


I sag 20/64\nangående en anmodning om fortolkning af traktatens 30, 31, 32, 35 og 37, indgivet i henhold til artikel 177 i traktaten om oprettelse af Det europæiske økonomiske Fællesskab af civilretten i Rom i den sag, der verserer for denne ret mellem\nS.A.R. L. ALBATROS, med hovedsæde i Rom.\nSOCIETE DES PETROLES ET DES COMBUSTIBLES LIQUIDES (SOPÉCO), med hovedsæde i Paris,\nsammensat af: præsidenten Ch. L. Hammes, afdelingsformændene A. M. Donner (refererende) og R. Lecourt, dommerne L. Delvaux, A. Trabucchi, W. og R. Monaco,\nVedrørende Domstolens kompetence\nDer klages over, at der med de spørgsmål, som er forelagt Domstolen, sigtes mod en prøvelse på grundlag af artikel 177 af, om en medlemsstats love og administrative retsakter er i overensstemmelse med traktaten;\nifølge nævnte artikel kan de nationale domsmyndigheder anmode Domstolen om præjudicielt at afgøre spørgsmål om »fortolkning af traktaten«, såfremt et sådant spørgsmål rejses for dem;\nDomstolen kan imidlertid på grundlag af denne bestemmelse hverken anvende traktaten på et bestemt sagsforhold eller efterprøve en intern retsakts gyldighed i forhold til traktaten, således som den har fået til opgave at gøre det i artiklerne 169 og 170;\nden kan dog af teksten i den anmodning, som er forelagt af en national domsmyndighed, uddrage de spørgsmål, som falder ind under en præjudiciel fortolkning af traktaten;\nden skal herefter i det foreliggende tilfælde ikke efterprøve gyldigheden af den franske lovgivning om olieimport i forhold til traktaten men fortolke traktatens bestemmelser i forhold til de retlige omstændigheder, som er anført af civilretten i Rom;\ndet bebrejdes den sidstnævnte, at den, navnlig ved spørgsmålene B og D, har anmodet om en fortolkning af traktaten, som ikke er nødvendig for resultatet af den sag, der er indbragt for den;\nimidlertid tillader artikel 177, som er baseret på en skarp adskillelse af de nationale domsmyndigheders og Domstolens virksomhed, sidstnævnte hverken at vurdere det enkelte tilfældes faktiske omstændigheder eller at efterprøve grundene til fortolknings-anmodningen;\nde rejste indsigelser imod Domstolens kompetence vil herefter være at forkaste.\nDet følger af forelæggelseskendelsen fra civilretten i Rom, at spørgsmålene er rejst på grundlag af en sag om opfyldelse af en kontrakt eller erstatning for den skade, som nævnte kontrakts ophævelse ville medføre, en sag, hvori der var rejst to indsigelser, som for den enes vedkommende blev støttet på nævnte kontrakts ugyldighed på grund af en væsentlig retsvildfarelse, for den andens på umuligheden af at opfylde den på grund af den uforudselige omstændighed, at en af medlemsstaterne tilsidesatte traktaten;\ndet præciseres i øvrigt i den nævnte kendelse, at formålet med det præjudicielle spørgsmål først og fremmest er at vurdere den virkning, som de i kendelsen nævnte fællesskabsretlige liberaliseringsregler, der betragtes som regler hidrørende fra en »supra-national« retsorden, som er fælles for parterne i sagen, har på bestemmelserne og den retlige ordning vedrørende de i den nævnte kontrakt omhandlede olieprodukter.\nDomstolen kan ikke, som det allerede er bemærket, besvare de stillede spørgsmål, for så vidt som de forudsætter en undersøgelse af den ordning for olieimport, som følger af den franske lov af 30. marts 1928 og de heraf afledte bestemmelser ;\nfølgelig skal det ikke undersøges, om den førnævnte franske ordning er et nationalt monopol i henhold til traktatens artikel 37.\nDet må med henblik på den foreliggende sag undersøges, om der i traktaten under overgangsperioden, og navnlig i 1959, hvor den påberåbte væsentlige retsvildfarelse og umulighed af at præstere ydelsen indtraf, var lovlig hjemmel til i medlemsstaternes lovgivning at fravige den ene eller den anden af de bestemmelser i kapitlet om ophævelse af de kvantitative restriktioner mellem medlemsstaterne, som er nævnt i forelæggelseskendelsen.\nDet nævnte kapitel indeholder to kategorier af bestemmelser; som har betydning i den foreliggende sag;\nden ene kategori, som findes ikke blot i traktatens artikel 31, stk. 1, og 32, stk. 1, men ligeledes i artikel 37, stk. 2, og som indeholder forbud mod enhver skærpelse af de på tidspunktet for traktatens ikrafttræden gældende restriktioner samt-al forskels behandling og alle foranstaltninger med tilsvarende virkning, finder, ifølge sin natur, alene anvendelse på nationale foranstaltninger, som ligger efter det nævnte tidspunkt.\nandre bestemmelser optræder både i artikel 32, stk. 2 og 33, hvori det bestemmes, at de kvantitative restriktioner skal afskaffes gradvist i løbet af overgangsperioden i et vist tempo, og i artikel 37, stk. 1 og 3, hvori det foreskrives, at de statslige monopoler tilpasses gradvis i et tempo, som svarer til det, der er fastsat i artiklerne 30 — 40 for de samme varer;\ndels indebærer grundtanken om gradvished, at de nationale lovgivninger på de af de nævnte artikler omfattede områder ikke skal afskaffes pludseligt og fuldstændigt;\ndels tillader det foreskrevne tilpasningstempo ikke en generel forudgående fastsættelse af de tidspunkter i overgangsperioden, hvorpå de hindringer, der er tale om i nærværende sag, skal være forsvundet, men betyder, at medlemsstaterne dog ikke var forpligtet til at afskaffe dem fuldstændigt straks fra 1959;\nfølgelig indebærer traktaten ikke, at alle de kontrolforanstaltninger ved indførsel, som var gældende på dens ikrafttrædelsestidspunkt, skulle afskaffes øjeblikkeligt, men indeholder derimod et forbud mod enhver ny restriktion eller forskelsbehandling, en pligt til gradvis at afskaffe de gældende restriktioner og former for forskelsbehandling samt et krav om deres fuldstændige forsvinden senest ved udløbet af overgangsperioden;\nde, der føler sig krænket ved en medlemsstats ulovlige bestemmelser, kan i øvrigt altid anlægge sag ved de kompetente domsmyndigheder i den pågældende stat for at få dem efterprøvet og annulleret, hvorved der tilstræbes en effektiv sikring af de pågældendes rettigheder og interesser, idet dog de nævnte domsmyndigheder, fakultativt eller ej, afhængig af sagen, kan benytte sig af artikel 177-proceduren for.at få fastlagt en fortolkning, som er ens for hele Fællesskabet, af de indviklede bestemmelser i det nævnte kapitel 2 og deres sammenhæng;\novennævnte betragtninger gælder uden undtagelse for de spørgsmål, som er stillet af civilretten i Rom, uden at der er grund til at betragte dem enkeltvis;\ndet skal heller ikke i nærværende sag undersøges, om anvendelsen af artikel 37 på statslige monopoler udelukker, at enhver anden bestemmelse i kapitlet om ophævelse af de kvantitative restriktioner mellem medlemsstaterne kan finde anvendelse, da virkningen af de to fortolkninger er ens inden for rammerne af de retlige omstændigheder, som civilretten har beskrevet;\ndet skal endelig ikke i nærværende sag efterprøves, hvilke af de af civilretten nævnte bestemmelser, der gælder umiddelbart for medlemsstaternes borgere;\nherefter skal de stillede spørgsmål blot besvares med, at ingen af de af traktatens ar tikler, som er nævnt heri, indebærer en fuldstændig ophævelse på traktatens ikraft trædelsestidspunkt af de dengang gældende kvantitative restriktioner, former for for skelsbehandling eller foranstaltninger med tilsvarende virkning eller forpligter staterne til helt at afskaffe dem straks fra 1959.\nIngen af de traktatartikler, som er nævnt af civilretten i Rom, indebærer den fuldstændige ophævelse på traktatens ikrafttrædelsestidspunkt af de dengang gældende kvantitative restriktioner, former for forskelsbehandling eller foranstaltninger med tilsvarende virkning eller forpligter staterne til helt at afskaffe dem straks fra 1959.\nAfsagt i offentligt retsmøde i Luxembourg den 4. februar 1965.


Bevidsthed er lys - Autensitet\nAt være og stå i sit eget lys er det, der gør os fri.\nAt stå i sit eget lys. Det er da vist noget af det smukkeste, der kan overgå et menneske.\nAt være sig selv bekendt. At kunne kigge sig selv i øjnene. At smile ud i verden og melde et klart ja.\nDet er den jomfruelige mulighed, vi alle har, når vi inkarnerer her på Jorden.\nSiger vi ja til det, får vi et liv i lethed. Bevidsthedsmæssigt har vi ikke noget at skamme os over. Derfor kan vi altid kigge på os selv, og altid mærke os selv ud i alle hjørner og kanter.\nLyset har ingen tyngde. Det er derfor helt afgørende, hvordan jeg vælger at møde det i forhold den tyngde, som jeg som jordbo har i livet.\nAt gå i lyset er at gå i lethed. Jeg kan ikke samtidig gå i tyngde.\nForskellen på lys og mørke findes i høj grad i vores bevidsthed. Hvad lader vi fylde? Hvad har førsteret? Lyset eller mørket. Det skal forstås meget bogstaveligt.\nOg er man lidt mere sensitiv, kan man sagtens mærke forskellen. Lys skaber liv. Mørke, især hvis den aktiveres negativt, ødelægger.\nDet er helt afgørende, hvor og hvordan min egen forankring er i livet.\nVi kan lade tanker formørke vores sind. Og hvis vi så identificerer os med tankerne, så er vi selv i mørket. Og jo også, hvis vi efterfølgende udtrykker dem som vore egne.\nOmvendt har vi også muligheden for at opleve vores eget lys. Det er det, som nogle konverterer til et ego, hvad der aldrig har været meningen med det.\nBegrundelsen for alt, hvad jeg skriver, er, at vi har muligheden for at finde balancen i det guddommelige lys.\nDet er nogle gange svært, også for mig selv, at forstå, hvordan det kan hænge sammen, og selvfølgelig også, hvordan man kan slippe sin tyngde, og sin selvoptagethed. Tror også, at det kræver meget øvelse at finde balancen. Især for voksne.\nOplevede det stærkt for ganske nylig ved en begravelse, hvor jeg i øvrigt blev meget rørt i kirken, også fordi jeg oplever selv at have kontakt, men også selv at være et fuldstændigt normalt jordisk menneske.\nDen døde i kisten, som jeg kendte godt, og som selv har været et gennemført ordentligt menneske, med et stort hjerte, havde sluppet sit jordiske legeme. Jeg var i mit jordiske legeme, men mærkede samtidig tydeligt min egen sjæl og min egen kontakt til det guddommelige. Oplevede desuden den massive modstand, jeg har været oppe imod, og vel stadig er det. Og oplevede samtidigt evnen til at kunne slippe. Meget smukt og meget rigtigt og meget mærkeligt.\nSamtidig oplevede jeg, at alle salmer og alle bibeltekster gik rent ind. Det har jeg aldrig oplevet før.\nMit projekt i livet er at møde, hvad der kommer, kigge på det, slippe det, når jeg er færdig med det. Jeg er altid nærværende og interesseret. Det er ikke vanskeligt. Jeg er altid på den rigtige side af mig selv, og jeg har det godt.\nPå den måde har jeg levet mit liv, og med særligt skærpet interesse, når jeg har oplevet, at væsener udefra har manifesteret sig i forhold til mig. Det er altid glædeligt og en dejligt bekræftelse på, at jeg er på rette vej.\nDet er vigtigt for mig at have fuld kontakt til mig selv ud i alle kroge. Jo mindre der ligger i mørke, jo mere klarhed oplever jeg.\nVi har som mennesker mulighed for at gå ind i os selv, ned i os selv, og der finde alle de svar, som vi har brug for, uden at læne os op ad nogen overhovedet. Det er en meget vigtig del af det, jeg skal formidle.\nDet betyder ikke, at andre er ligegyldige, og jo heller ikke, at vi ikke kan hente hjælp. Vi skal bare vide, at andre mennesker kun er i stand til at hjælpe i forhold til, hvor meget de har givet slip i sig selv. Det er simpelt hen en sandhed, som man ikke kan komme uden om.\nJeg elsker at være positivt til stede, elsker at møde mennesker kærligt og åbent. Kort fortalt er det en måde at være i livet på, som jeg altid praktiserer, og som altid er mulig. Fordi jeg har sagt ja til det. Fordi jeg hver dag får positive erkendelser. Det kan kun anbefales.\nJeg ved noget om, hvordan voksenlivets hårdhed og kynisme kan ødelægge det fine og det smukke i livet. Jeg har selv oplevet det på egen krop og i eget system i flere omgange. Og jeg ved også, at de, der ikke kan finde ud af at opføre sig ordentligt, skal lære det på egen krop, før det virker.\nDet svarer i øvrigt fuldstændigt til, hvad voksne gør ved børn, og også ved sig selv, når de ikke formår at blive i deres egen energi. Det er noget, vi skal lære. Vi skal lære, hvad kærlighed er, ikke bare som ord, der kommer ud af munden. For der har de ingen virkning.\nMit privilegium er at kunne opleve energien igennem hele kroppen, som jo er et andet udtryk for, at sjælen får lov til at virke, med støtte udefra. Men jeg er, som alle andre mennesker, afhængig af, at andre mennesker ved, hvad det vil sige, ikke bare at være ordentlige, men også, som er en udvidet form, er positive og åbne.\nNår vi vælger en attitude som min, får man ufatteligt meget forærende. Også erkendelser omkring, hvad frihed er. Og at mange mennesker, der lever i ufrihed, undertiden også gør andre ufri.\nVi skal lære at forstå os selv på mange niveauer, hvor det dybeste altid er, hvordan vi har taget os selv i ed. Uden en sådan handling er vi bare som et siv, der svinger i vinden, i sine stemningers vold.\nEt menneske, der har taget sjælen i ed, og lever sit kald, har lys og luft omkring sig, modsat den, der er mere eller mindre bundet af sit instinkt og et liv, der er styret af tilfældighed.\nAlt i livet handler om, hvor vi selv er, i forhold til det, der sker.\nHvor er vores opmærksomhed? Hvor er vores bevidsthed?\nBevidstheden er muligheden for at kigge på mig selv, og at følge med i mine handlinger, og mine tilløb til handlinger.\nHvem står bag mine handlinger? Hvem styrer min motivation?\nHvad er drivkraften? Er jeg selv med i definitionen af den?\nBevidstheden kan, når den er fri, spænde vidt, også videre end sin direkte partner, som vi kan kalde Midgårdsormen. Vi kan også kalde partneren i det inkarnerede menneskevæsen for instinktet.\nNår bevidstheden har muligheden for at favne instinktet, er der grund til at tale om en høj bevidsthed.\nHvis bevidstheden er fanget inde i instinktet, vil den også altid være styret af instinktet, eller Midgårdsormen, og er dermed lav.\nMidgårdsormens positive modsætning er mennesket, der kan være i alt, som selv evner at være sit instinkt i kærlighed, uanset hvad der sker, uanset hvordan modparten snor sig.\nDet afhænger af, hvordan jeg har mulighed for at være med mig selv. Om jeg kan favne mig selv, eller om jeg er fanget i mig selv. I det sidste tilfælde er det rimeligt at tale om et ego eller et falsk selvbillede. Fordi jeg ikke er i stand til at nå uden for mig selv, eller ønsker det, hvor jeg også gør det i ærlighed og sårbarhed.\nHvis jeg er mere i mit instinkt end i min bevidsthed, bruger jeg bevidstheden til at skabe et billede af mig selv, baseret på det, som mit instinkt vil have mig til at tro om mig selv. Lyder det kringlet? Så skulle man måske lade være med det.\nUdenfor tør jeg slippe mig selv, og møde, hvad der kommer. Uden at ville bestemme noget. Det er der ikke ret mange, der er i stand til. Til gengæld er det rart at være sammen med sådan nogle mennesker.\nVejen ud af instinktet er at blive bevidst om sine mønstre, som alle er forbundet med bevægelser, ofte hurtige, som kan være reflekser, der virker, næsten før vi er klar over det. Indtil vi begynder at kunne se og mærke og forstå, hvad de gør, og hvordan de gør det.\nAlt afhænger af, hvor vi er i os selv.\nAlt afhænger af, hvor meget vi har lukket op for i os selv.\nDet handler også om, om jeg overhovedet har lyst til at lukke op, og at se mit liv fra et andet sted, et andet perspektiv.\nHvor meget er dyr? Hvor meget er menneske? Hvor meget er noget, som jeg ser fra et højere perspektiv?\nNår jeg handler som et dyr, formørker jeg mit eget sind.\nNår jeg lader lyset komme ind, lukker jeg op for kærlighed, forståelse, medfølelse, og en dybere sandhed.\nMed mindre jeg på en eller anden måde er i trance, eller i en drøm, vil jeg ikke være i stand til at forstå, og i hvert fald ikke at praktisere noget, som jeg ikke positivt har bearbejdet i mig selv.\nOg hvis jeg har lavet noget skidt, slipper jeg ikke af med følgerne, før de er fuldstændigt bearbejdede. At jeg med andre ord selv skal løse det, som jeg har forvoldt, mig selv eller andre, af skade.\nDet onde er en negation af det gode. Og da det er det gode, der skaber livet, er opgaven for skadevolderen aktivt at søge og gøre det gode, som er betingelsen for positivt og ukompliceret igen at kunne være i livet.\nJeg repræsenterer en ny virkelighed, som der ikke tidligere har været lukket op for på planeten Jorden.\nDen forudsætter, for at vi kan forstå den, at vi siger ja og træder ind i den.\nDe fleste mennesker i dag er bundet til deres instinkt, og har derved svært ved at frigøre sig i forhold til de nye muligheder, vi har som mennesker. De kan kun opdages, hvis vi slipper vores bundethed. Det er der ikke ret mange der har lyst til. Til gengæld er der ingen bivirkninger, med mindre man synes, at navlepilleri er sjovt.\nDet er sjælen, der kan komme i spil, hvis vi siger ja til det. Hvis man gerne vil vide noget om, hvad det vil sige, kan man bare betragte et uspoleret barn. Så får man en god fornemmelse for det.\nAlt afhænger af, at vi selv lærer at se og forstå.\nBevidstheden er, at vi er i stand til noget, som dyrene ikke kan. De er i deres instinkt. Vi har mulighed for at kigge på os selv, mens vi er i vores instinkt. Dermed behøver vi ikke at udleve det, der kommer til os.\nMed bevidstheden har vi også fået kærligheden, som kort fortalt er muligheden for at møde alt i livet på en positiv og god måde.\nBevidstheden og kærligheden er overbygninger til kun at være bundet af vores krop. Det er muligheden for at lade nye ideer komme til. Det er muligheden for at vælge løsninger, der er bedre end dem, som naturen umiddelbart byder os.\nVi kan samle forråd. Vi kan være sociale på en måde, så vi ikke bare ekskluderer hinanden. Vi kan møde alt i livet på en positiv måde, hvis vi altså ønsker det.\nBevidstløst at udleve sit instinkt er noget, som kun meget ubetænksomme mennesker finder på.\nVi har muligheden for at gøre livet godt for os selv og for hinanden. Men det sker ikke af sig selv. Det sker kun, hvis vi aktivt gør noget for det.\nVi har et fortrin frem for dyrene. Vi har fået en sjæl, og vi har fået kærlighedens gave, som, hvis vi vælger at bruge den kan berige livet på kloden i alle aspekter. Men det sker ikke af sig selv.\nAt lade lyset komme ind i livet. At blæse liv i mennesket. Efterfølgende at mærke sig selv, føle sig selv, kigge ud af øjnene og se på verden. Men vide, at det er mig, der ser. Men jeg er ikke min krop. Jeg er ikke mine øjne. Jeg ser gennem mine øjne, og jeg er i min krop.\nDenne tilstand er at have fået en sjæl som menneske, givet af Gud, for at vi skal udfylde den, men i stor taknemmelighed for at få lov til at opleve os selv og verden på den måde.\nSom menneske er vi en form. Denne form kan fyldes op med positiv energi, med bevidsthed. Det er, når vi tager livet ind i form af lys og glæde.\nVi kan også fylde formen med mørke og surhed og vrede og skygger. Vi har i meget høj grad frihed til at bestemme, hvad vi fylder os med, og hvad vi dermed er i stand til at sende ud og sende videre.\nAt være og blive i sin egen energi er nøglen til altid at have det godt med sig selv.\nDet forudsætter, at vi ønsker, at livet skal være godt, og at energien skal være lys. Ellers giver det ikke nogen mening. Så kan vi lige så godt blive ved med at være sure, hvis det er vores mode.\nDet er også lys og positiv energi, der skal til for at få en gedigen selvbevidsthed. På den måde får man nemlig vished og er ikke længere bundet til eller afhængig af, hvad andre synes, i væsentlige spørgsmål.\nAt være og blive i sin egen energi er nøglen til at løse de globale problemer på Jorden.\nMin egen energi er alt, hvad jeg indeholder, fra top til tå, og kan række meget længere, både ud i universet og ind på celleplan. Det er op til mig selv at få en sådan erkendelse. Jeg skal bare vide altid at være i mig selv. Det omfatter også seksualitet i enhver form, er det vigtigt at tilføje.\nSå på afgørende områder handler det også om vaner, ritualer, og den måde, hvorpå vi agerer og reagerer i enhver tænkelig situation. Når vi bliver udfordret. Når vi kører i bil. Når vi står i supermarkedet. Når vi snakker med naboen. Når vi er sammen med familiemedlemmer. Intet er undtaget i den sammenhæng.\nOg der er i øvrigt også en forudsætning for at kunne give slip, at vi kan holde fast. Ellers giver det nemlig ikke nogen mening. Så er det bare nogle tomme ord.\nAt holde fast er ikke det samme som at være bundet.\nAt holde fast er at kunne give slip.\nAt være bundet er ikke at have bevidsthed om at være det, eller i hvert fald ikke tilstrækkelig bevidsthed.\nAt frigøre sig med ufine metoder gør ikke fri.\nSandheden kommer man ikke i nærheden af, så længe man er bundet.\nDet er i hvert fald en betinget sandhed, som gælder, når jeg er inde i min trygge hule.\nHvis vi vender udsagnet om, er det jo logisk, at vi inde fra hulen ser verden på en bestemt måde. Fra hulens perspektiv.\nMan tænker uvægerligt på Platons fortælling om dem, der sidder og kun kigger på skyggerne af virkeligheden udenfor. Sandheden er for dem skyggerne. De er ikke i stand til at se andet og mere.\nSådan er det også med synsfeltet. Vi ser det, vi vil se, og som vi kan se. Mange gange er det faktisk begrænset af ønsket om at se, eller ikke at se. Det har jeg oplevet mange gange.\nAt se noget er at forstå noget, at kaste lys på noget, at få lyset ind omkring. Vi kan mærke det, når nogen tager os alvorligt. Når vi bliver lyttet til, er der noget, der åbner sig i os.\nHvis altså vi ønsker, at det skal åbne sig.\nMennesker, der ikke lever, som ikke positivt udfolder sig selv, er en slags død materie. Det er mærkeligt at skrive det. Men når vi ikke positivt siger ja til at leve, og i den forbindelse tager livet til os og på os, bliver vi energetisk lidt ligegyldige. Det er noget, vi selv bestemmer. Det svarer til at blive ren brugsværdi og ren bytteværdi i en mekanisk verden, eller kun at være arbejdskraft og købekraft i en kapitalistisk verden.\nDet handler også om at være et stykke kød med nogle attributter, på datingmarkedet, for nu at skære det ud i pap. Hvor vi bliver målt og vejen, udelukkende på nogle ydre omstændigheder. Og hvor man kan kassere efter forgodtbefindende, hvis der er en fregne placeret det forkerte sted.\nHvis vi ønsker at være levende og at stå fast i os selv, skal vi have lyset og bevidstheden i spil i os selv. Det gælder også sjælen, at få den ind i menneskelivet, så det ikke bare er tomme ord, vi sender ud, men et sandt udtryk for os selv. Ikke bare skygge, men sandhed, fordi vi ønsker at være os selv.\nJo mere man trækker i nødbremsen, og ikke selv aktivt går ind i livet, jo mere udsætter man sig selv for noget fuldstændigt tilfældigt.


Tør du være sammen med dig selv? – Delfinen\nAf Lene Rostgaard Klemmensen, medarbejder hos Studenterpræsterne i Aarhus\nDu har meget at vinde ved at træne din evne til indre ro og nærvær med meditation. Det gælder både for din sundhed og for din mulighed for at få det bedste ud af det liv, du har – uanset hvordan det udfolder sig.\nVi kender alle den hektiske hverdag, hvor kalenderen er fuld, og fokus er rettet udad mod studie, arbejde, venner, familie og alt det andet, der optager os. Tempoet er højere end nogensinde, vi tænker konstant og omsætter tusindvis af indtryk hver time, hver dag. Og når vi holder pauser, finder vi mobilen frem eller sætter en serie på. Det er sjældent, der er helt ro – ikke mindst for studerende.\nVi er efterhånden godt klar over, at vores krop har brug for fornuftig kost, motion og søvn for at være sund, men hvad med vores sind? Hvordan nærer vi det? Og kan et roligt, nærværende sind have positiv indflydelse på den måde, vi lever vores liv?\nDe spørgsmål arbejder vi med hos Studenterpræsterne i Aarhus. Hos os kan du blandt andet få inspiration til at meditere, og du kan meditere sammen med andre. Hver mandag i Stillerummet kan du møde\nstudenterpræst Jens Munk, der guider dig og andre studerende i en hjertebønsmeditation. I hjertebønsmeditationen er der fokus på kroppen, hjertet og stilheden og på at lade alt være, som det er.\nMeditationen er en invitation til at træde ud af den hektiske hverdag og være sammen med dig selv.\nKærligt og uden at dømme.\nHjertebønsmeditation er én ud af mange former for meditation, der kan være med til at gøre en forskel. Det væsentlige er at tage sig tiden. Et stigende antal studier viser, at meditation er gavnlig for vores fysiske og psykiske helbred. Særligt Mindfulness meditation er grundigt undersøgt gennem de seneste 40 år. Her ses for eksempel, at hyppig meditation kan bedre immunforsvaret; ændre hjernestrukturer, der har at gøre med hukommelse, indlæring og følelsesmæssig kontrol; kan reducere psykologisk stress, angst og depression; kan reducere risikofaktorer for udvikling af kræft, hjerte-kar-sygdomme og Alzheimers demens, med videre (jf. 1).\nSelvom meditation har dybe rødder flere tusind år tilbage i tiden, har den også rigtig meget med vores nutidige hverdagsliv at gøre, fordi meditation handler om, hvordan vi gør de ting, vi gør hver dag. Er vi nærværende, eller er vi fraværende? Meditation er opmærksomhed på og et kærligt nærvær med alt det, der foregår i krop og sind hele tiden: fysiske spændinger, smerter, tanker og følelser. Det handler om at gå på opdagelse i sit eget indre landskab og lære alle sider af sig selv at kende – både det vi er stolte af, og det vi helst vil gemme væk, fordi det føles skamfuldt eller gør ondt. Med øget nærvær kan vi bedre se og rumme os selv, som vi er, og dermed træffe bedre og mere kærlige valg for os selv.\nDet nærvær, vi opøver i meditationen, er således med til at danne basis for vores liv: Vi kan ikke udvikle os, hvis vi ikke er nærværende; vi kan ikke have meningsfulde samtaler uden nærvær; vi kan ikke nyde livet; vi kan ikke mærke vores krop, og vi kan ikke mærke vores hjerte. Som sådan er meditation også en villighed til at tage ansvar for sig selv. At vågne op og blive opmærksom på det liv, vi lever. Det er en villighed til at være med det, der er, uanset om det er godt eller svært. Intet liv er uden udfordringer, men der er stor forskel på, om vi tør være sammen med det svære og give os selv omsorg, eller om vi skælder os selv ud og stikker af. Med meditation kan vi opdage, at vi godt kan finde fred og accept i noget, der er svært.\nMeditation kan udøves på mange måder. Du kan sidde, ligge eller gå. Du kan være i stilheden, fokusere på åndedrættet eller lytte til en stemme, der guider dig. Du kan gentage et ord eller en sætning, der følger åndedrættet. Yoga kan også være meditation. Du kan ikke gøre noget forkert. Du skal blot være med det, der er. Lade tanker komme og gå. Observere sindets bevægelse mellem nærvær og fravær. Det er ikke en fejl at tænke under meditation – alle tænker – det kan vi slet ikke lade være med, og tanker skal ikke\nundertrykkes. Det vigtige er blot at registrere det, der er, og så lade opmærksomheden vende tilbage til fx åndedrættet, hjertet eller stemmen, der guider dig. Kærligt og uden at dømme.\nMed tiden og øvelse – for det kræver øvelse – vil du opdage, at du kan læne dig ind i en indre fred. En fred, som altid er der, hvis du lægger mærke til den og giver den plads. En fred som knytter sig til nuet og til følelsen af, at alt er, som det skal være lige nu. Jon Kabat-Zinn, der er ophavsmand til Mindfulness meditation, sammenligner denne fred med havets dyb: På havets overflade kan der være et kæmpe uvejr, der får bølgerne til at gå højt. Men dykker vi 15-20 meter ned under overfladen, er der ingen turbulens. Kun blide, bølgende strømninger. Med tiden bliver havets overflade rolig igen. Alt kommer og går. Den viden er dit anker (jf. 2).\nDet er væsentligt ikke at forveksle den nævnte fred med passivitet eller opgivelse. Det handler i stedet om at finde et roligt og nærværende ståsted at betragte sig selv og verden ud fra, uanset hvad man kigger på og skal håndtere.\nFor nogle indebærer meditation et åndeligt nærvær med noget større: Universet, Altings kraft, Kærligheden, Gud. Et sted, hvor man aldrig er alene. Men meditation behøver hverken være mystisk, spirituel eller religiøs. Meditation er et valg om at være mere kærligt til stede i sit liv. Det er ønsket om at hvile mere i sig selv, leve mere i nuet, standse op nu og da og at være i stedet for at gøre.\nPraktiske oplysninger om hjertebønsmeditationen: https://studenterpraest-au.dk/hjerteboens-meditation/\nReference og inspiration:\nJon Kabat-Zinn; ”Lev med livets katastrofer. Sådan bruger du kroppens og sindets visdom til at håndtere\nstress, smerte og sygdom”. Dansk psykologisk forlag, 2014.\nJon Kabat-Zinn; ”Mindfulness for begyndere. Få det nuværende øjeblik tilbage – og dit liv”, Hans Reitzels\nCynthia Bourgeault; ”Det vågne hjerte. Centrerende bøn og indre opvågnen”, Boedal, 2012.


Weinor Opal Design II markise ⎮ Kvalitetsmarkiser.dk\nKvalitetsmarkiser > Produkter > Markiser > Terrassemarkiser / Butiksmarkiser > OPAL DESIGN II\n“Stærk kassettemarkise med mange muligheder”\nOpal Design II er “flagskibet” fra Weinor og kan sit smukke klassiske og tidsløse design pynte på enhver facade. Ved at montere denne markise på din terrasse eller butik, opnår du en løsning du kan stole på i mange år.\nMarkisen opmåles, sammensættes og bygges til den enkelte opgave, og der er rig mulighed for at sammensætte den perfekte løsning med et stort udvalg i forskellige farver på både kassette og dug.\nOpal Design II leveres som standardudgave eller som LED-udgave, hvor der indbygges LED-spots i selve kassetten. Disse spots tændes/slukkes og reguleres nemt på fjernbetjeningen til markisen.\nWeinor Opal Design II kan leveres med et rullegardin i markisens frontprofil til at tage den lavtstående sol, hvilket især gør sig gældende på vestvendte facader. Rullegardinet i forbommen kan enten leveres med samme stof som på markisen, men man kan også vælge en transparent screendug.\nSom på alle andre af markiser fra Weinor, tilbydes der ikke mindre en 56 standardfarver på stellet og der er endvidere muligt at få markisen lakeret i speciel farve.\nDer er valgfri dug-dessin fra Weinors standard-dugkollektion som består af 100% gennemfarvede akrylduge eller 100% gennemfarvede polyesterduge. Se Weinors aktuelle dugkollektion online her: Weinor MyCollection\nArmene på Opal Design II er Weinors “LongLife Arm” som er meget stærke og holder derfor hele tiden dugen godt udspændt. Dette giver en rigtig god modstandsdygtighed overfor vind og med den rigtige hældning også vand. I knækleddet er der en kraftig bændel, hvilket gør armene meget lydsvage og bændlen giver ikke mindst en meget lang levetid. Weinor garanterer som de eneste på markedet, at deres arme kan køre 100.000 cyklusser, og der gives derfor 10 års fuld garanti på armteknikken.\nDownload 2018 prisliste for Opal Design II markise her !!\nKlassisk stærkt design\nFlot finish ved montagebeslag mm\nMulighed for indbygning af LED\nMulighed for rullegardin i forbom\nOpmåles, designes og produceres efter kundens ønsker.\nSe hvad en god markise fra Weinor kan klare i vindtest nedenunder.\nBetjeningstyper for Opal Design II kassettemarkise:\nSomfy IO motor med mulighed for betjening over smartphone via Somfy App + Connexoon eller Tahoma boks. Mulighed for flere typer styringer over sensorer.\nIndbygningsmål vægmontage inkl. beslag: Højde: 172 mm, Dybde : 265 mm. (kassette måler 166 mm i højde)\nBredde enkeltanlæg: 176 cm – 650 cm. Bredde dobbeltanlæg: 1200 cm\nMax bredde med integreret rullegardin i forbom: 500 cm.\nMax udfald med rullegardin i forbom: 300 cm\nUdfald: 150 cm / 200 cm / 250 cm / 300 cm / 350 cm / 400 cm.\nHældning: 5 – 40 grader. (skal markisen bruges til regnvejr skal hældningen minimum være 14 grader)\nDownload Weinor dugkollektion 2018 som PDF-fil\nPrisliste på Weinor Semina Life kassettemarkise her: OPAL DESIGN PRISLISTE 2018\nPrisliste på Weinor Tempura varmelamper: TEMPURA PRIS/DATA 2018\nTeknisk brochure på Opal Design II markisen: Opal Design II_TB


Jury har delvist afgjort Danmarks skæbne i Eurovision - Kendte.dk\n10. maj 201818:15 | Af: Ritzau Fokus\nRasmussen optrådte onsdag for fag-juryen. (Foto: Mads Claus Rasmussen/Ritzau Scanpix)\nRasmussen sang onsdag 'Higher Ground' i Lissabon. Foto: Armando Franca/Scanpix.\nDet er ikke kun seerne hjemme i stuerne, der bestemmer, hvem der skal gå videre til og i sidste ende vinde den store finale i Eurovision, der finder sted på lørdag i Lissabon i Portugal.\nFagjuryerne afgav allerede onsdag aften deres stemmer ved deltagernes generalprøve, og det betyder, at den danske melodigrandprixvinder Rasmussen, der stiller op med nummeret “Higher Ground” nu kan kalde sin skæbne delvist afgjort.\n– Jeg synes, det gik rigtig godt. Det er tre minutter, og lige bagefter har man det nærmest som om, man har haft et lille blackout på scenen og ikke kan huske, hvordan det var, men det var simpelthen så fedt, fortalte Rasmussen kort efter sin optræden.\nTi gik videre tirsdag\nI tirsdags gik ti lande videre til finalen – heriblandt Finland, Irland og Estland – og torsdag aften er det så den danske sangers tur til at synge for de millioner af seere, der tænder fjernsynet for at følge med i, hvem der snupper de sidste ti finalepladser.\nDet er første gang, Portugal afholder Eurovision. Landet vandt sangkonkurrencen sidste år, da Salvador Sobral sejrede med nummeret “Amor Pelos Dois”.


Brugt Mercedes Sprinter 316 2,2 CDi A2 Kassevogn RWD d Hvid 0.000 km 2019\nMercedes Sprinter 316 2,2 CDi A2 Kassevogn RWD d kr.321.080\nReference nr.: N317030\nLagersalg, airc., motorkabinevarmer, fjernb. c.lås, fartpilot, kørecomputer, infocenter, startspærre, udv. temp. måler, regnsensor, sædevarme, højdejust. førersæde, el-ruder, el-klapbare sidespejle m. varme, nøglefri betjening, bakkamera, automatisk start/stop, dæktryksmåler, sidevindsassistent, LED lys i varerum, bund i varerum, dab radio, multifunktionsrat, håndfrit til mobil, bluetooth, musikstreaming via bluetooth, android auto, apple carplay, usb tilslutning, armlæn, kopholder, kunstlæder, automatisk lys, airbag, abs, antispin, esp, servo, lev. nysynet, Vi tilbyder nogle af markedets bedste leasing løsninger, der altid tilpasses til netop dit behov. Med vores serviceleasing får du udvidet garanti og mobilitetsløsning i hele EU. Der er ingen uforudsete udgifter, det eneste du skal betale, er skader og dæk. For fremvisning, prøvekørsel og tilbud kontakt P. Christensen på: 70202203. Fandt du ikke hvad du søgte her? Vi har masser af biler på lager, der bare venter på sin nye ejermand. Se vores andre annoncer på Bilbasen eller besøg os på www.brugtevarebiler.dk , N317030


Hotel Clarkes Hill | De 10 bedste hoteller i Clarkes Hill | Hotels.com\nHoteller i Clarkes Hill\nSøg efter hoteller i Clarkes Hill\nSe hoteller i Clarkes Hill på et kort\nUdforsk Clarkes Hill\nHotels.com kan hjælpe dig med at finde de bedste hoteller i Clarkes Hill.\nFor at hjælpe dig med at finde det perfekte værelse, når du reserverer et hotel i Clarkes Hill, Victoria, har vi gjort det let for dig at sammenligne hoteller, heriblandt vores mest populære hotelkæder. I øjeblikket er vores mest populære hotel i Clarkes Hill 165 On Bogong, som er blevet reserveret 1 gange inden for den sidste time.\nNår du reserverer dit ophold på Hotels.com, kan du optjene bonusovernatninger ved at tilmelde dig Hotels.coms loyalitetsprogram, Hotels.com Rewards. Det er gratis at tilmelde sig og tager kun to minutter. Når du har indsamlet 10 nætter, får du 1 bonusovernatning*. Så selv en weekend i Clarkes Hill kan blive første skridt på vejen mod en bonusovernatning på et hotel.\nHvorfor reservere et hotel i Clarkes Hill på Hotels.com?\nVi hjælper dig med at finde det perfekte hotelværelse blandt 52 hoteller i Clarkes Hill. Med vores smarte søgefunktion kan du hurtigt sammenligne hoteller og filtrere dem efter:\n- Kvarterer i Clarkes Hill\n- Seværdigheder i Clarkes Hill\n- 4830 anmeldelser skrevet af Hotels.coms gæster om overnatninger i Clarkes Hill\n- Hotelpriser, der bliver opdateret hvert minut - Ledige datoer - Detaljerede oplysninger og billeder - Detaljerede kort, der viser hotellernes beliggenhed samt de nærmeste transportmuligheder og turistattraktioner i Clarkes Hill.


Kom til skønhedspleje og få din skønhed hollywooderet efter alle kunstens regler\nMakeup gør magiske ting for dit udseende, udstråling og humør\nØjenbryn gør en forskel for din personlighed, når de er rettet til\nVipper fremhæver din femininitet, når de er mørke, lange og tætte\nHuller i ørerne giver et helt unikt og personligt udtryk\nManicure holder dine fingernegle sunde, pæne og velplejede\nKunstige negle af gellak beskytter lange perfekte negle\nVoksbehandling fjerner hår fra de forkerte steder, og gør huden sensuel\nCellulitis drænes væk for at bekæmpe den generende appelsinhud\nMassage stimulerer kredsløbet, virker udrensende, og giver velvære\nManicure giver velplejede negle Smukke negle er dit aller bedste visitkort\nNeglene er noget af det hos en kvinde, vi først lægger mærke til. De fortæller i og for sig ingenting om den pågældende. Men hvis man kan tale om det æstetiske helhedsindtryk af en kvinde – så er hænderne i høj grad med til at skabe eller ødelægge dette indtryk. Der er ikke noget mere lækkert end pæne negle, også til hverdag.\nVelplejede negle, specielt french manicure, er på alles hænder i øjeblikket. Men helt siden anden verdenskrig har lakerede negle været en del af kvindens fuldendte skønhed. I visse dele af den kvindelige befolkning gik de blodrøde negle aldrig rigtigt af mode, som en af flere forførende kropsdele, men nu har alle tilsyneladende velmanicurerede negle igen efter en ny storhedstid.\nModens cyklus løber i bølgedale\nDet blevet moderne at være “extremely well grommed”. Stjerner og brømtheder er igen begyndt at lakere deres negle – ekstra nødvendigt altså at sørge for “the finishing touch”. Bryster er populært for en tid, så bevæger interessen sig til hofterne, så til taljen, så til benene, og så tilbage til brysterne igen i en evig runddans.\nMen nu lader kvinderne sine negle vokse som aldrig før, og de lakerer dem i alle regnbuens farver igen, stærkt inspireret af amerikanske kvinder. Og for en flad tier eller to kan du købe et helt nyt image i en lille flaske med neglelak.\nIntet problem at holde neglene pæne\nDu udfører utrolig mange bevægelser med dine hænder hver eneste dag, når du griber, føler og arbejder, og det slider hårdt på huden, der beskytter kroppens mest fintfølende instrumenter. Hertil kommer den hyppige kontakt med vand og rengøringsmidler og den stadige belastning fra vejr og vind. Det sætter alt sammen sine tydelige spor på den tynde, fedt- og fugtfattige hud, der tidligt begynder at vise tegn på aldersforandringer.\nUden regelmæssig beskyttelse og kompensation for udtørring bliver hænderne ikke bare knastørre, men også ru og smårynkede. Og en skønne dag opdager man, at huden er blevet “for stor”, at den virker slap og vissen. Heldigvis er det aldrig for sent at udbedre skaderne og få nye gode vaner, og med den rigtige pleje er der håb for selv de mest forsømte hænder.\nHænderne er dine vigtigste og mest brugte arbejdsredskaber, og de skal holde til det utroligste. Skal du holde dem pæne og velplejede, kræver de derfor andet og mere end en kærlig hånd i ny og næ. En hæmmet kvinde, hvis kropssprog er minimalt, virker utiltrækkende, fordi hun rejser så uoverstigelig en barriere mod venskab, at mange mænd og kvinder vil gå i en stor bue udenom hende.\nTotal succes er en ulogiskt umulighed\nNaturlige negle splitter og knækker nu og da. Det at få og bevare naturligt lange negle er ikke ligefrem enkelt. De kan også være ret så besværlige, fordi de indskrænker bevægelserne og gør enkle daglige opgaver som f.eks. at lyne en lynlås til et større, skæbnesvangert gøremål. Men stoltheden! Oh! Den store glæde det er at kikke ned på neglene, og se dem lange og lakerede. Det gør enhver pige glad og varm om hjertet.\nDer er ulemper med lange negle, men fordelene overstiger de få problemer der kan opstå. Skrivning på et tastatur kan blive mere besværligt, men du kan lære dig at skrive med fingerpuderne i stedet for fingerspidserne. Smartphones kan være svære at handskes med. Egentligt burde du aldrig behøve at ringe nogen op, men kun modtage samtaler.\nDåser med f.eks. creme kan volde problemer. Løsningen er at bruge en lille spatel. Det er en fejltagelse at tro at den konstante opmærksomhed og pleje dine lange negle kræver, og den frustrerende skuffelse en brækket negl forårsager, er ubodelige skader. Det er de ikke; men det er bestemt en fordel, hvis du sætter dig ind i hvilket sind og gemyt det kræves af dig, før du bestemmer dig for at anskaffe lange velplejede negle.\nDer er også mange fordele\nDine pæne negle giver noget konkret at være optaget af, noget positivt. Du kan bruge utællelige timer på dine negle; pleje, reparere, file, forstærke, lakere eller beundre. Du får resultater. En time brugt på neglene giver dig noget at kikke på; en time brugt til at bekymre sig om karrieren fremkommer sjældent med nogle målbare resultater – udover hovedpine.\nDine lange negle giver dig en form for magt. Psykologer, som i et desperat forsøg på at retfærdiggøre besættelsen af lange negle selv hos overbeviste feminister, foreslår at der er en sammenhæng mellem det at lade neglene vokse og etablering af autoritet. Dette argument er måske langt ude, men tænk over det et øjeblik; og snart vil du kalde det dit eget.\nDet vil de altid gøre, lige meget hvad enkelte dumme mænd siger. Faktisk er lange negle sandsynligvis hvad Freud hentydet til da han fremsatte påstanden om penismisundelse. Blandt kvinder med lange negle er der knapt noget der heder for lange negle, og parallellen til en vis mandlig tvangstanke er klart indlysende.\nLange negle en kvindens bedste ven\nDe giver større selvtillid. Men som et hvilket som helst andet socialt fællesskab, tager lange negle en masse tid og arbejde. Og der er hjertesorger; flossede neglebånd, revner og tårer. Men det er hele sliddet værd: Der er ingen glæde som glæden ved et velfungerende liv med dine ti-ud-af-ti. Ti perfekte ovaler, og ikke en af dem i plastic.\nI skarp konkurrence med håret er neglene det problem, de fleste kvinder slås med. Og i begge tilfælde er det desværre hornlagets kvalitet eller mangel på samme, der gør udslaget. Men der er håb for selv de mest umulige tynde, bløde eller hårde, sprøde negle, der plejer at spalte og knække for et godt ord.\nDet kræver dog en konkubines tålmodighed og vedvarende pleje, men det hjælper, og en ugentlig manicure med effektive produkter er ikke at komme udenom, hvis du er på udkik efter en ny personlighed – gennem neglene. Efter en tid med koncentration og helligelse overtager du kontrollen og sejren er hjemme.\nManicurerede negle forfører\nMange af de feminine gestus kvinder bruger for at påkalde sig mænds opmærksomhed understreges med hånd- og armbevægelser – du stryger dig over håret, ordner dit tøj eller lader hånden hvile på hoften. At fingerere eller stryge over genstande som penne, briller eller dele af din egen krop er åbenbare symbolske signaler for en interesseret iagttager.\nAt skubbe lange ærmer op for at blotte den sarte hud på håndleddene, og at vende håndfladerne udad mod den begærende mand, er typisk kvindelige gestus, som ofte bruges af rygere og af kvinder, der leger med deres ørenringe, mens de flirter. Dette er kun eksempler på det store repertoire af seksuelle signaler kvinder råder over, muligvis fordi mænd er mindre følsomme og har brug for mere åbenbar opmuntring.\nRing 4055 8511, og hør nærmere, eller book manicure nu!\nSnyd dig til lange flotte negle Negle til dig der elsker opmærksomhed\nHelt op til vore dage var smukke hænder og negle de ubeskæftigedes og privilegeredes eksklusive domæne; de udearbejdende kvinder og husmødre måtte affinde sig med simple og usmykkede negle.\nI dag er det anderledes, fordi enhver kvinde kan have yndefulde og elegante hænder – og ikke kun hende som bliver opvartet dagen lang. De fleste kvinder ville ikke drømme om at gå udenfor en dør uden sin makeup, men det er forbavsende hvor mange som glemmer at give sin negle den samme pleje og omtanke.\nNegle der bliver lagt mærke til\nDet findes ikke noget mere distraherende end en hånd med fire flotte negle og en der er knækket. Du har sikkert også mærket at førstehåndsindtrykket bliver siddende længe efter at man har ændret opfattelse. Og lige så hurtig en velplejet hånd kan åbne døre, kan en forsømt hånd lukke den igen.\nDer bliver lagt meget mærke til dig, når du har lange, flotte og velplejede negle – og vist er det smukt. Men hvis naturen ikke har udstyret dig med stærke negle som aldrig revner, knækker eller som holder sig lige lange på alle fingre kan du i dag skaffe dig negle, som de rige og berømte, ad kunstig vej.\nDu kan få dine negle forstærket, men også forlænget med et stort udvalg af materialer. Og du vil også helt sikkert komme til at elske dine kunstige negle, når du først har prøvet det en gang. Det kan være både rart og sjovt med de rosende kommentarer du får for dine evigt perfekte negle.\nDen lille misundelse\nDu vil tit komme ud for at dine “rivalinder” spørger, om hvordan du kan holde dem så pæne, og om det virkelig er dine egne, som er så flotte. Men du behøver jo ikke fortælle det, hvis du ikke er meget for at indrømme at de ikke er dine egne, for det kan ikke ses.\nMeget lange negle er ikke længer noget der kun hører til luksuspigerne på sosiale medier eller på film eller i magasiner. Lange negle er i dag heldigvis helt almindelig hverdag for masser af ganske almindelige kvinder.\nOgså for de kvinder, der arbejder meget med deres hænder og negle, og som måske har forsvoret, “at sådan nogle tøse-negle kan jeg hverken holde eller arbejde med!” Vist så. Især, hvis de er kunstige.\nDet har i langt tid været lige så naturligt for amerikanske kvinder at få forstærket, forlænget eller efterbehandlet sine negle en gang om ugen, som det f.eks. er at børste tænder morgen og aften.\nMange teknikker og materialer\nDer udvikles daglig udvikles nye, bedre og naturligere produkter til lange negle. De laves så naturtro at selv ikke din værste fjende vil opdage din hemmelighed. Selve den kunstige negl af plastic, fås i mange former og størrelser, og passer perfekt til enhver negleform. Efter at den er limet på kan de dækkes af akryl, gel eller et andet materiale for at blive endnu stærkere, eller de kan ganske enkelt lakkes.\nFå lavet flotte lange negle i forbindelse med f.eks. din ferie, bryllup, fødselsdag, nytårsaften, jobinterview, til en tur i byen eller til en stor fest. Det ser fantastiskt flot ud, både med og uden lak.\nHop med på det lange look fra Hollywood du også. Få lavet de flotteste kunstige negle i den længde du selv ønsker. Så behøver du ikke længere bekymre dig for negle der knækker, flosser, brækker eller bides ned. De kan holde i flere uger før de skal repareres eller fjernes, alt efter hvilken metode der er blevet benyttet, og hvor meget du selv passer og plejer dem der hjemme.\nEnkelte af metoderne kræver efterbehandling og påfyldning hver eller hver anden uge, så der ikke bliver nogen synlig overgang mellem neglebånd og den kunstige negl. Du behøver ikke være nervøs for nogle tykke, uhandy og unaturlige negle, som nemt falder af.\nCBC’s Nails BuildUp\nDe vil holde selv til ret hårde stød og belastninger. Men generelt skal de skånes for stærke temperaturændringer, og du behøver jo heller ikke at skrælle appelsiner med dem, vel?\nHele processen med at lave dine kunstige negle kan tage godt to timer, men så holder de også til både opvask, og andre daglige gøremål. Har du været så uheldig at knække en af dine egne negle kan den nemt repareres på en halv time.\nDet er klart, at du skal vænne dig lidt til neglene i starten, og selvom du står ved et kasseapparat, så vil de ikke virke generende på dit arbejde. Det går helt fint, for faktisk er de kunstige negle utrolig stærke. Det eneste, du selv skal gøre, er at file siderne og længderne efter et par uger, når dine egne negle er begyndt at vokse ud.\nSamtidig er det en stor fordel, at dine egne negle vokser under beskyttelse. De vokser måske ikke hurtigere, men de bliver i hvert fald stærkere og mere holdbare.\nDine hænder er dit bedste visitkort\nMen de sladrer desværre om din verden. Derfor er det en tilfredsstillelse for mig at give dig mere selvtillid ved at lave dine hænder flotte med lange negle. Du kan med god samvittighed forkæle dig selv med det lækre amerikanske manicure-look.\nHvis du arbejder i et servicefag er det dejligt at have velplejede negle og indbydende hænder, måske ligefrem nødvendigt. En af mine medlemmer, der arbejder som bartender på en natklub, mangedoblede sine drikkepenge efter, at hun fik lavet kunstige negle.\nSå det betyder virkelig meget at du har en flot og velplejet hånd. Naturligvis koster det penge, men de nye negle er absolut pengene værd. Du får pænere hænder, og så holder lakken meget længere på kunstige negle, så du også begejstret vil begynde at anbefale kunstige negle til dine medsøstre.\nNailart for viderekommende\nHvis du tror du har set alt hvad der er at se her i verden må du tro om igen. Der er altid noget nyt at udforske, og alt kan tilsyneladende lade sig gøre. Ved du f.eks., at du kan få dine negle piercede (boret hul igennem), og få indsat små guldringe? Negledekorationer er noget for de rigtig “hårde negle”, kvinder som ikke er bange for andres meninger og deres fordømmende moral, og som godt kunne tænke sig at vække opmærksomhed og få mænd og kvinder til at kikke uhæmmet.\nMen også businesskvinden kan give liv til den måske lidt triste kontordragt med en diskret pynt på en enkelt negl. Bruden vil i hvert fald se helt og aldeles bedårende ud med blege pastelnegle pyntet med hvid blonde, perler eller andre “uskyldige” materialer. Prøv at få en eller flere negle udsmykket næste gang du skal i byen, ud at rejse, til fest eller måske “kun” til hjemmehyggen, og afvent reaktionerne. Du vil blive glædelig overrasket….\nSmukke ædelstene (både rå og slebne), skinnende mineralstøv, strålende glitter, eksotiske fjer, og farverig konfetti er kun et lille udvalg af det fancy ekstra du kan pynte dine negle med, men du kan også gøre det vildere med slangeskind og dekaler.\nHvad med hologrammer, graffiti eller metalstriber og folier i alle farver og størrelser. Dekaler ligner f.eks. håndmalede symboler og billeder eller airbrush malerier. Men du kan også få rigtige smykker til dine negle.\nForestil dig du gør hvad du gør til daglig – leder et forretningsmøde, serverer, mixer drinks, spiller klaver eller deler spillekort ud. Tilskuernes øjne kan ikke løsrive sig fra dine hænder. Dine perfekt manicurerede negle udsender små lysglimt som de forhekset kikker på. Din skønhed er blevet radikalt forstærket med et lille diamantcharm som hænger i din negl.\n“Gold Nail Jewelry is becoming a girl’s best friend”. Din udsmykning begrænser sig ikke længer til ringe, ørenringe, armbånd eller halskæder af guld: Nu kan du også få charms, studs og danglers (tingel & tangel) til dine negle. Neglesmykkene varier fra det meget enkle til det ekstraordinære, fra det søde, skægge til det elegante og smagløse.\nNeglesmykker kan bæres af alle typer kvinder, fordi de findes i så mange forskellige former, men de passer bedst til hende som våger at være anderledes. Spørg efter mit neglesmykkekatalog, og se selv efter om der ikke også skulle være et som passer til dig, og jeg bestiller det hjem for dig. Du bliver måske så betaget at du ønsker dig et neglesmykke til arbejde, et til weekenden og et til ferien.\nHvem behøver lange, lækre negle? Lægger folk mærke til dine hænder? Ja, de gør. Millioner af amerikanske kvinder ved at hænderne er et af deres smukkeste attributter. Kunstige negle er ikke længere kun for de rige og berømte fra showbusiness, og for den travle executive eller manager hvor et professionelle image er essentielt.\nNej, nu er de så realistiske selv uden neglelak at alle typer af kvinder går med dem. En god manicure er i dag på samme måde som en god hårklip og en fejlfri teint grundlæggende for at du skal have det godt med dig selv.\nOm du vælger glamourøse negle lakeret i en knockout farve, eller det mere diskrete naturlige look vil du føle dig mere selvsikker med velplejede hænder.\nRing 4055 8511, og hør nærmere, eller book kunstige negle nu!


Gorenje EC62CLI - Køb til en billig pris her\nEC62CLI , Keramisk komfur\nFedt retro look, med mange forskellige funktioner\nJeg er vild med mit nye retro komfur, fedt design og så har det et program der hedder tallerken varmer, hvor sejt er det lige Maria 1\nMaria 1, 05/12/2020\nEC62CLI fra Gorenje er et keramisk komfur, hvilket er et af de mest populære komfurer i dag. Den glatte overflade på kogepladen er let at gøre ren, og et keramisk komfur kan tilsluttes i ethvert køkken, uden at du behøver skifte kogegrej eller have en gastilslutning. Med 4 kogefelter får du et komfur, der er velegnet til det typiske køkken.\nOvnen i komfuret er velegnet til 3-4 personer, fordi den har et ovnrum på 65 liter. Dermed er komfuret et oplagt valg til de fleste køkkener. Der er hjælp at hente til rengøringen, for ovnen har en damprengøringsfunktion. Den bruger vanddamp, der produceres fra en vandfyldt bradepande, til at løsne fedt og madrester fra ovnens inderside. Dermed bliver det lettere for dig at få ovnen ren igen.\nMere info om Gorenje EC62CLI


Den nikomakhæiske etik (oldgræsk ἠθικὰ Νικομάχεια, ēthiká Nikomácheia) er det vigtigste af Aristoteles' tre overleverede etiske skrifter. Da det deler flere bøger med Den eudemiske etik, er det muligvis ikke redigeret af Aristoteles selv. Hvad titlen kommer af er uklart. Den henviser muligvis til Aristoteles' søn eller far, der begge hed Nicomachus.\n3.2 Ydre, legemlige og sjælelige goder\nEtik er et græsk term der stammer fra "ethos" (ἦθος), der betyder "skikke". Etikken er altså skikkenes videnskab. For Aristoteles betyder det mere "vaner". Begrebet om vaner er mere centralt i Aristoteles' etik end skikke, for han definerer dyd vha. vaner.\nNicomachus er sandsynligvis Aristoteles' far eller hans søn, som han fik med Herpyllis. Der er dog ingen evidens for navnet, der også simpelthen kan være en dedikation. Ifølge Olympiodoros den yngre dedicerede Aristoteles værket til sin søn, som en opfordring til visdom. Men værket er udarbejdet mellem 334 og 330, hvor Aristoteles' søn endnu ikke var født. En anden hypotese er, at værket er dediceret til Aristoteles' far, der døde, da Aristoteles var et lille barn. Det diskuteres også, om værket var beregnet til udgivelse, eller om det er forelæsningsnoter. En sidste mulighed er at Nichomachos (Aristoteles søn) redigerede værket 310-300 f. Kr. sammen med Theofrastos, der afløste Aristoteles som leder af Lykeion.\nMålet for Den nikomakhæiske etik[redigér | rediger kildetekst]\nVærkets mål er at levere en ledetråd til at lære, hvordan man bliver et godt menneske, og hvordan man får et lykkeligt liv. Da handlingsbegrebet er centralt, nævnes det i første sætning.\nEt etisk gode kan enten være et gode, der tillader en at opnå et andet gode (de "poietiske" handlinger), eller det kan tillade en at opnå et andet gode men samtidigt "tilstræbes for dets egen skyld" (de "praktiske" handlinger), eller det kan udgøre det højeste gode, som endemål for alle handlinger (absolut "praksis"). Derved bestemmes værket af spørgsmålet, hvad det højeste gode eller det højeste mål er, og hvordan det kan opnås.\nAristoteles' første svar på dette spørgsmål er, at det højeste gode er lykke (eudaimonia). Det er en sjælelig lykke. Aristoteles slutter sig hertil ud fra, at lykken er et mål i sig selv, ikke bare et middel som andre goder. Det er noget vi gerne vil have for dens egen skyld.\nErgon-argumentet[redigér | rediger kildetekst]\nFor at bestemme lykkens egentlige indhold indfører Aristoteles ergon-argumentet. Herved er Aristoteles' udgangspunkt en essentialisme; efter det er ethvert væsen kendetegnet af egenskaber, der muliggør at afgrænse dette væsen fra alle andre. Endvidere behandler han et begreb om perfektion, der gør bestemmelsen af væsenet afhængig af, hvor godt det udtrykket sine væsensegenskaber.\nMenneskets væsen finder man ved at betragte dets specifikke og unikke ydelse, der adskiller det fra andre levende væsener. Det er aktiviteten af sjælen efter dens rationelle argument, fornuften, eller i hvert fald aktiviteter, den deltager i. Derfor er det afgørende at mennesket indsætter sin fornuft både på en fuldkommen vis og i hele sit liv.\nDisse tre argumenter- sjælens aktivitet i forhold til fornuften, aktivitet på fuldkommen vis og i et helt liv - betragtes almindeligvis som Aristoteles første definition af lykke.\nYdre, legemlige og sjælelige goder[redigér | rediger kildetekst]\nFor at opnå lykken er det ikke tilstrækkeligt med sjælens fornuftsmæssige aktivitet, der kræves også ydre og legemlige goder. Ydre goder er f.eks. rigdom, venskab, god slægt, ære og en gunstig skæbne. Legemlige goder er f.eks. sundhed, fysisk styrke og skønhed. De sjælelige goder, dyderne, nås ved fornuftig aktivitet af sjælen.\nDe ydre goder deles i tilfældigheder, eutychia. Legemlige goder afhænger dels af tilfældet (f.eks. skønhed), dels af egne handlinger (f.eks. træning.) Derimod kan sjælelige goder kun opnås af virkelig gode mennesker. Alt dette resulterer i en lykke, som Aristoteles kun nævner kort i sit værk.\nPraktisk og teoretisk liv[redigér | rediger kildetekst]\nAristoteles' definerer lykken som en sjælelig aktivitet i følge den fuldkomne dyd (arete) i et helt menneskeliv. Bestemte dianoetiske (forstandsmæssige) dyder kan alle ikke opnå i deres fulde form. Derfor er der iflg. Aristoteles to grundlæggende måder, hvorpå det lykkelige liv er muligt: Den mest fuldkomne lykke består af bios theoretikos, det komtemplative liv. Det indebærer videnskabelig aktivitet, brug af fornuften nous).\nDa enkelte mennesker ikke egner sig til det liv, fordi de iflg. Aristoteles ikke råder over fornuften i dens fuldendte form, og derfor slet ikke kan danne sig enkelte dyder, er der en anden livsmåde, bios praktikos, det praktiske liv, hvor fornuftens brug begrænses til kontingente kendsgerninger.\nDyder[redigér | rediger kildetekst]\nSjælens inddeling[redigér | rediger kildetekst]\nSkema over Aristoteles' sjæl\nAristoteles inddeler sjælen i en specifikt menneskelig, fornuftig, del (λόγον ἔχον) og en fornuftsløs del (ἂλογον). Den fornuftsløse sjæledel (ἂλογον) består af en vegetativ del, der er sammensat af vækst (αὔξησις) og ernæring (θρεπτικόν), og som også behersker sjælens stræbeevne (ὂρεξις). Så langt er mennesket på niveau med planter og dyr, det besidder i kraft af de sjæledele kun hjerteslag og stofskifte, vækst og forplantning. Men mennesket er også et væsen, der besidder fornuft og sprog (ζῷον λόγον ἔχον), og dets stræben (ὂρεξις) er forbundet med sjælens fornuftige del. Derfor kan det ganske vist ikke kontrollere følelserne (vrede, frygt osv.), men kan "bearbejde" dem.\nDen fornuftige del har som den fornuftløse, del i stræbeevnen, og er "stedet" for den menneskelige fornuft (λόγος). Den består af to dele: Den fornuft, der rækker i sig selv (ἐπιστημονικόν) og den anvendte fornuft, som overvejelse (λογιστικόν) og rådslagning (βουλευτικόν). Den selvberønde??????? fornuft (ἐπιστημονικόν) handler om videnskab (ἐπιστήμη), filosofisk vished (σοφία)og den rene tænken (νοῦς). Dens genstande er de uforanderlige ting, matematik, kosmos og metafysik.\nDen anvendte fornuft er praktisk kunstfærdighed (τέχνη), teoretisk kunstfærdighed (ποίησις) og klogskab (φρόνησις). Dens genstand er det praktiske liv. Klogskaben (φρόνησις) spiller en stor rolle, idet den indvirker på stræbeevnen; i deres samspil opstår de etiske dyder, der gennem beslutning (προαίρεσις) og tilvænning (ἐθίζειν) kan blive til holdning (ἕξις). Klogskaben får de følelsesmæssige ekstremer ind i en dydens midte (μεσότης), så mennesket hverken er dumdristigt eller fejt, men modigt. Dyden består i at kontrollere sine lidenskaber og følelser.\nHentet fra "https://da.wikipedia.org/w/index.php?title=Den_nikomakhæiske_etik&oldid=10831613"\nDenne side blev senest ændret den 13. august 2021 kl. 04:16.


Design og teknologi smelter sammen og indbyder til ren velvære og afslapning på Danmarks mest ikoniske hotel d'Angleterre på Kongens Nytorv i København.Vi åbner døren ind til tre af de smukkeste badeværelser på hotellet, hvor der er kælet for alle detaljerne, så du kan bliv inspireret til, hvordan du selv kan få stilen på dit eget badeværelse. The Royal SuiteSmukke og strømlinede elementer holdt i klassiske farver kendetegner badeværelset på værelse 101 på d'Angleterre - også kendt som "Royal Suite", den mest eksklusive af dem alle på hotellet."Vi har holdt alt i bløde toner med lyse sten, store skønne spejle og lys fra flere forskellige kilder, der kan dæmpes. Det er vigtigt for os, at badeværelserne er et rum, hvor gæsterne har lyst til at opholde sig. Et rum, der indbyder til afslapning og forkælelse," fortæller Alan Evensen, der er Creative Director på d'Angleterre."Royal Suite" vender ud mod Kongens Nytorv og er en favorit, når verdensstjerner gæster "Den hvide dame", som hotellet kaldes. Blandt gæsterne er navne som Michael Jackson, Whitney Houston, Bill Clinton, Rolling Stones og Madonna.Suiten er 150 kvadratmeter og har direkte udgang til den unikke 42 kvadratmeter store balkon mod Kongens Nytorv og tæller desuden et master bedroom med stort en suite badeværelse, en dagligstue til middagsselskaber, et tekøkken og en spisestue.\nTip: De klassiske detaljer går igen på badeværelserne på d'Angleterre, der skaber en luksuriøs stil. Med de rigtige accessories til badeværelset kan du kopiere stilen, uden at du er nødt til at skifte hele elementer ud. På værelse 101 er det orkidéer, sammenrullede vaskeklude og produkter fra Amazing Space, der skaber den helt rigtige luksusfølelse. Stamgæsternes favorit - værelse 301Da det femstjernede hotel åbnede efter den gennemgribende renovering i maj 2013, havde hotellets 90 værelser, heraf 53 suiter, fået nyt look. I dag tæller hotellet ud over de smukke værelser også restauranten Marchal, med den eftertragtede og hypede søndagsbrunch, champagnebaren Balthazar samt den 400 kvadratmeter store spa Amazing Space d’Angleterre.\nToiletterne på d'Angleterre er fra schweiziske Geberit og er med til at bidrage til en luksuriøs oplevelse på badeværelset, der både er smukt design med en unik funktion – det er nemlig douchetoiletter, som er meget efterspurgt af især udenlandske gæster."Vi har mange asiatiske gæster, der er vant til dem hjemmefra, men for os danskere, kan det godt være en ny oplevelse med douchetoiletter. Vi tog et bevist valg om at være first movers på dette, og det har vi ikke fortrudt. Især vores stamgæster har taget godt imod det," siger Alan Evens.Se mere her, hvis du er nysgerrig og vil se, hvordan et toilet fra Geberit fungerer.\nIndret med bløde detaljerPå værelse 105 finder du et af hotellets mindre badeværelser, men med simple tricks får det en super luksuriøs følelse. Det bedste tip til at få en god stemning i badeværelset er at bringe organiske ting som planter og afskårne blomster ind i rummet. Dekorer også med masser af tekstiler som sammenrullede håndklæder, der liver op på de hårde overflader i badeværelset.Prøv at tænde et duftlys lidt tid inden du skal forkæle dig selv på badeværelset – så har duften tid til at fordele sig i rummet.\nPynt dit badeværelse med ting, du har fundet på rejser og som minder dig om gode oplevelser. Rul et par små håndklæder eller vaskeklude sammen, så de hårde overflader på badeværelset bliver blødt op og pynt med dine yndlingsblomster. Sådan kan du opdatere let dit eget badeværelse, så den lækre hotel-følelse er lige i øjet.


Tour følelsen - Udstyrspakke til din cykeltur\nBeskrivelse af Tour følelsen - Udstyrspakke\nSavner du også Tour'en? Kom i den helt rette Tour-stemning med denne udstyrspakke, hvor du får både sporty cykelhjelm, cykelbriller med udskiftelige glas og cykelhandsker med korte fingre.\nPakken består af INNERGY Galibier Cykelhjelm, som er en In-Mold hjelm med stødabsorberende EPS materiale. Hjelmen kan både bruges til hverdagskørsel og til motion. 18 luftkanaler i hjelmen sikrer rigtig god ventilation. Hjelmen har et justeringssystem i nakken med integreret LED lys, som giver den optimale pasform og ekstra synlighed. Derudover har denne hjelm justerbare sidespænder for en nemmere justerbar pasform. Polstringen inde i hjelmen kan tages af og vaskes, hvis der er behov for det efter cykelturen.\nSamtidig får du et par sorte Cruise cykelbriller fra INNERGY. Cykelbrillen har udskiftelige linser og der medfølger et sæt transparente og et sæt mørke linser. Cykelbrillerne kan derfor både bruges i solskin og overskyet vejr, så du stadig beskytter dine øjne mod vind, vejr og insekter. Derudover er der en pose til opbevaring af brillerne samt en pudseklud.\nPakken rundes af med et sæt lækre sorte cykelhandsker fra INNERGY. Denne handske sikrer, at du kan gribe godt fat om styret uden at svede hænderne, da handsken er kort og der kommer luft til fingrene.\nVælg størrelse 53-58 cm 58-61 cm


6085 - ny billigmobil med kamera og klap fra Nokia | Mobilsiden.dk\nMobilsiden.dk / Nyhedsoversigt / 6085 - ny billigmobil med kamera og klap fra Nokia\n6085 - ny billigmobil med kamera og klap fra Nokia\nMalene Amini, Mobilsiden.dk Kilde: Mobilsiden.dk 13. sep 2006 Kl. 17:48\n6085 er navnet på det nyeste skud på stammen fra Nokia. Mobilen med klap byder blandt andet på kamera, EDGE, Mp3-afspiller og FM-radio til den nette sum af omkring 1.300 kroner.\nDen nye klapmobil fra Nokia har gode funktioner og en billig pris som sine vigtigste kendetegn. Desuden har producenten lagt vægt på, at telefonen skal være nem at anvende.\n6085 har en god og stor farveskærm med 262.000 farver. Desuden er der et blåt lysdisplay på ydersiden, som gør det nemt at se hvem der ringer, hvad klokken er, og hvor meget batteri der er tilbage – uden at åbne telefonen.\nMobilen har et indbygget VGA kamera med videooptager og en hukommelse, der kan udvides med op til 2 GB. Endvidere byder modellen på Mp3-afspiller og FM-radio samt stereo audio streaming support til enkel brug af trådløs Bluetooth headsets.\nNokia 6085 har også easy messaging samt mulighed for at browse efter nyheder og uploade billeder og video med telefonens XHTML-browser og hurtige dataforbindelser via EDGE.\nHele pakken kan erhverves for 1.300 kroner uden moms og tilskud, når modellen lander i butikkerne i fjerde kvartal af indeværende år. Udover sort vil den kunne fås i sand, pink og sølv. Det kan dog ikke garanteres, at alle farverne kommer på det danske marked.


Krebs A/S som arbejdsplads | Jobindex\nEr du – eller har du været – ansat hos Krebs A/S?\nKrebs A/S som arbejdsplads\nEr du eller har du været ansat hos Krebs A/S?\nSom nuværende eller tidligere ansat kan du også fortælle, hvad du synes om at arbejde hos Krebs A/S.\nRegnskab for Krebs A/S\nAnnoncestatistik for Krebs A/S\nHer kan du danne dig et overblik over jobannoncer fra Krebs A/S. Du kan se hvilke kanaler og regioner annoncerne var placeret i og hvordan antallet af indrykkede jobannoncer har ændret sig fra kvartal til kvartal.\nEr du fra Krebs A/S? Så kan du oprette en profil der beskriver virksomheden for de jobsøgende.


RHs herrer overmatchet – Rødovre Lokal Nyt\n4. jan 2020, 20:23 - Sidst redigeret 6. mar 2020, 12:19\nRHs herrer overmatchet\nHåndbold 2. Division herrer, Rødovre HK - Team Sydhavsøerne: Kristoffer Leth\nKristoffer Leth som var RHs bedste aktiv, indtil han fik det røde, kort tyve minutter inde i første halvleg. Foto: Brian Poulsen\nHåndbold Topholdet IF Stadion satte tingene på plads i første halvleg mod RHs håndboldherrer, og førte med hele 9-18 ved pausen. RHs herrer må erkende, at der endnu er et skridt op til rækkens bedste mandskaber.\nRødovre HK-IF Stadion\nAsk Kristoffersen 5 mål\nJacob Bønnelykke 3 mål\nKristoffer Leth 3 mål\nKasper Balling Hansen 2 mål\nMads Nygaard Troelsen 1 mål\nCasper Wager 9 mål\nMichael Jensen 5 mål\nSimon Lindholdt 4 mål\nMikael Bo Hansen 4 mål\nIF Stadion: 4\nSvært for RH i første halvleg.\nRHs håndboldherrer, havde besøg af oprykningskandidaterne IF Stadion. Gæsterne kom bedst fra start, og førte 0-3 før Ask Kristoffersen fik scoret på straffekast. Hjemmeholdet havde svært ved, at finde løsninger angrebsmæssigt, og der var spillet otte minutter, før Kristoffer Leth fik reduceret til 2-6. IF Stadion fortsatte med at overbevise, og kom på 2-10 hvor der var spillet elleve minutter. Kristoffer Leth som var RHs eneste reelle trussel, fik reduceret til henholdsvis 3-10 og 4-11.\nMidt i halvlegen var stillingen 6-12 og det blev 6-14 inden Ask Kristoffersen reducerede til 7-14. Ved stillingen 7-15, fik RHs Kristoffer Leth rødt kort, hvor der resterede syv minutter af første halvleg.\nFrederik Orby scorede til 8-16 og Jacob Bønnelykke med halvlegens sidste scoring, til pausestillingen 9-18.\nEn første halvleg, hvor IF Stadion havde tingene under kontrol. RH manglede kreativitet angrebsmæssigt og havde vanskeligt ved at lave mål, overfor gæsternes velorganiserede forsvar.\nManglede spænding i anden halvleg.\nRH kom bedre med i anden halvleg, og de to hold fulgtes ad scoringsmæssigt. Efter ti minutter, var stillingen 14-24. RH holdt herefter gæsterne fra scoring i syv minutter, og fik reduceret Stadions føring til 17-24, midt i halvlegen. Andreas Reumert med to scoringer og Ask Kristoffersen til stillingen 20-27 hvor der resterede fem minutter. Med tre scoringer til hvert hold i slutfasen, endte det med en fortjent sejr til IF Stadion på 23-30.\nDet var ikke den smukkeste håndboldoplevelse publikum blev vidne til i anden halvleg. Det blev på ingen måde spændende, efter at RH blev kørt over i første halvleg, og var bagud med ni mål. RHs herrer må erkende, at der endnu er et skridt op til rækkens bedste mandskaber.\nRHs næste kamp.\nSøndag den 26. januar kl. 16:30 mod Korsør/Tårnborg HK i Rødovre Stadionhal.


Som i nok har set har jeg i år prioriteret at lave en del julegaver selv. Har lavet til min mor, Lea og Svigermor, og der skulle gerne komme flere til - er sikker på at jeg kan nå det endnu.\nBeklager billedet af mig med tørklædet på det er bare så svært at tage gode billeder af sig selv med spejlrefleks kameraet.\nDette tørklæde/sjal er strikket i en blanding af uld og bomuld, det har været færdigt et godt stykke tid har bare ikke haft tid til at lægge det på bloggen. Det er strikket efter opskriften i Boligliv nr. 11 men opskriften kommer originalt fra drops her.\nSkrevet af Maja kl. 20.43 5 kommentarer:\nEtiketter: Gaver, Strik, Strikkeopskrifter\nNæste i rækken er min svigermor som fortalte at hun ønskede sig en masse forskelligt, og til sidst kiggede hun på mig og sagde at hendes make-up etui godt kunne trænge til at blive skiftet ud. Jeg forstod hentydningen og her er det så.\nEr ved at lave en DIY til den topstjerne jeg foldede til vores juletræ sidste år, men det er ret omfattende håber jeg kan nå det i løbet af weekenden sammen med alt det andet. :)\nSkrevet af Maja kl. 18.25 3 kommentarer:\nJeg vil gerne fortælle om en lokal kunsthåndværker der hedder Marianne Toft. Hun laver de fineste feminine håndlavede smykker i porcelæn. Hun havde åbent værksted i weekenden og jeg tog mig endelig sammen til at få besøgt hende. Der var en dejlig stemning og fyldt med smykker, porcelæns ophæng, krus og vaser - så det var rigtig svært at bestemme sig. Alle Mariannes smykker er unikke, da de er modelerede og glaserede i hånden.\nDu kan besøge Mariannes amino butik her eller besøge hendes facebook side her\nAlle billederne er lånt af Marianne\nSkrevet af Maja kl. 08.51 2 kommentarer:\nEtiketter: Gaver, KREA, Shopping\nSkrevet af Maja kl. 09.15 8 kommentarer:\nSå kom dagen hvor der skulle findes to heldige vindere. Tak for den store tilslutning, dejligt at så mange havde lyst til at være med. Det har været noget af et tælle arbejde med 343 lodder, alle skrevet på en lille seddel og lagt i puljen. Jeg har vist ikke været helt klar i spyttet om man fik 4 eller 5 lodder, men alle der har deltaget med 4 har alle 5 lodder i puljen så ingen er blevet snydt :-)\nLea valgte to sedler og den der er trukket først er første vælger og blev....\nTina med bloggen Tichtach og Tina får lov at vælge gave først og få nr. 1 med de blå nuancer\nAnden vælger blev....\nKathrine med bloggen Syslefeen (selvom jeg glemte et l på loddet), Katrine ville også gerne have gave nr. 1 men nr. 2 er vist også rigtig fint.\nHåber i vil sende mig en mail så jeg kan få gaverne afsted som en tidelig julegave.\nSkrevet af Maja kl. 15.06 3 kommentarer:\nEt lille sneak peek til vores bryllup\nVi nærmer os hastigt en dag som jeg glæder mig rigtig meget til...\nVi har styr på mange ting men der mangler også en del endnu, måske også derfor blogindlæg er lidt en mangel her for tiden... Vi har testet diverse af maden vi skal have og det bliver bare så lækkert.\nMen har blandt andet fået syet bowtie til Anders og købt alle det andet som Lea, Anders og jeg nu skal bruge. Min kjole er også færdig takket være min sviger mor - hun har faktisk stort set syet hele kjolen, og jeg har bare hjulpet en smule. Hun har været en stor hjælp, og har nok sparet mig for en del frustrationer. Men kjolen den må i altså vente med at se.\nSkrevet af Maja kl. 08.26 7 kommentarer:\nEt par dejlige sommer bloomers er på vej til en heldig vinder...\nEr det mon dig :-)\nHar haft hele 79 lodder i puljen og vinderen er fundet med random.org\nvinder loddet blev nr. 16 og en kvinden med en skøn blog havde netop det nummer. Se om det var dig lige HER\nVil du sende mig en mail eller kommentere her i indlægget hvilken størrelse og farve dine bloomers skal laves i så skal jeg se om de kan komme afsted inden ugen er omme.\nPusler pt. med en masse sager til brylluppet så der bliver ikke blogget så meget, men håber at kunne lave et lille sneak peek snart - så i kan få lidt af stemningen.\nSkrevet af Maja kl. 10.29 5 kommentarer:\nDen første ting til brylluppet er nu færdig og Lea skal have denne skønne kjole på - hun har prøvet det og hun elskede det :) Der er syet helt vildt mange meter sammen i dette skørt, ca. 90 meter er det blevet til (60 meter i 6 cm brede og 30 meter 15 cm brede). Ville ønske jeg kunne have sådan et på bare engang i mellem.\nIdeén kommer fra denne kreative kvinde, hvis du skulle have mod på selv at kaste dig ud i de 100 meter stof, så kan du gennem mig købe ruller i alverdens farver med de antal meter der passer til en kjole. Prisen er 380 kr. plus porto, hvis ikke du selv har mod på projektet så send mig en mail så finder vi en passende pris på et færdig syet skørt.\nSkrevet af Maja kl. 20.40 4 kommentarer:\nEtiketter: Bryllup, Børnetøj, Stof, SY\nSkal til København om et par uger, og planen var at jeg skal have købt sko til brylluppet - men jeg har ikke været i København på shopping i mange år så ville hører jer der ude om I kender nogle rigtig gode skobutikker, altså noget af det lidt mere specielle.\nEr helt vild med dem her, men de er fra en tre år gammel kollektion...\nAlle forslag modtages med kys-hånd :)\nSkrevet af Maja kl. 18.09 3 kommentarer:\nEtiketter: Bryllup, Shopping, Storbyer\nIgen igen kan jeg skrive om eksamen - mon ikke snart det skal få en ende?! Jo det skal det fra på næste torsdag er det slut så har jeg ferie til 18 august, men det er også bare helt vildt tiltrængt - glæder mig så meget til ikke at lide af kronisk dårlig samvittighed over ikke at få læst nok. Men det kan være det bare er noget man skal lære at leve med, for så er der nok bare noget andet at have dårlig samvittighed over.\nMen lige nu, her midt i læsningen så har jeg idag udført et af mine forberedelse ritualer, jeg har købt lidt lækkert nyt til mig selv. Plejer nu kun at købe en lille ting, men idag kom der hele 3 ting med hjem - ups! :)\nT-shirt fra Numph nederdel fra Pieces og sko fra Nude\nEfter den sidste eksamen på torsdag (altså om en uge) skal jeg først have besøg af et par blog piger som jeg glæder mig helt vildt til at møde og så skal jeg et par dage til København med min mor, vi skal shoppe (diverse til brylluppet) og spise lækker mad. Glæder mig...\nSkrevet af Maja kl. 14.09 6 kommentarer:\nSkrevet af Maja kl. 15.42 2 kommentarer:\nEt par dejlige sommer bloomers er på vej til en he...


Beauty | ROCKPAPERDRESSES Hjem\nBeauty\tBonsoir fra Frankrig! I morges kl 04.20 ringede vækkeuret for at lokke mig ud af fjerene og i lufthavnen. Jeg skulle møde op 05.15 for at mødes med et par journalister for så at tage på en pressetur til Avene. I mit ambassadørskab er turen her et krav for at lære produkterne og Pierre Fabre, der er koncernen bag, rigtig godt og kende. Og det vil jeg sige, jeg nu...\tSkriv en kommentar\tLæs mere\nBeauty\tAnnonce – i samarbejde med Avène Der er sket det vildt seje i mit lille forretningsvæsen, at jeg er udpeget ambassadør for Avène det næste halve år. Et mærke jeg er rigtig glad for til min tørre, allergikerhud, som har været en fast del af mine apoteker-hauls i Frankrig. Det er ikke de produkter, der står længst fremme på min hylde, og det er også sjældent dem, der har nået bloggen...\t9 kommentarer\tLæs mere\nBeauty\tANNONCE Indlægget er udgivet i samarbejde med Clinique i forbindelse med kampagnen #pepstartdk Hvor mange af jer kom af sted til morgenfest i sidste uge? Det så så vildt ud! Der var morgenrave i p-huset til Frederiksberg Centret – og værterne var Costume og Clinique. Det så bare så vanvittigt ud. Jeg blev helt inspireret til mere fest – med p-huse som det nye, det er da en glimrende lokation?! Ej, ikke mere...\t6 kommentarer\tLæs mere\nBeauty\tJeg har været hjemme de sidste to dage med snot og hoste, men baby, I’m back on track! I morgen skal jeg på arbejde, og tænk sig, jeg glæder mig. Det er da egentlig et ret godt tegn, ikke? Sådan skulle det helst være. Jeg tog en omgang hot yoga i morges som forsøg på at fordrive snotten, der har hængt ved siden søndag. Det hjalp! Jeg har i hvert...\t10 kommentarer\tLæs mere\nBeauty Writings\tIndlægget er udgivet i samarbejde med VEET i forbindelse med kampagnen #whatbeautyfeelsliketome (sponsoreret indhold) Igen foregår der altså et eller andet sært i cyberspace, som gør, at I ikke kan se mine indlæg – jeg trykker “publish” endnu engang og krydser fingre! Jeg beklager webfejlene. Mandag, jeg får næsten lidt ondt af dagen – den skal have skyld for meget. I sidste uge punkterede jeg på en onsdag på vej til arbejde....\t7 kommentarer\tLæs mere


Charmerende villa med hyggelig have\nDigevej 1, Vorning\nDigevej 1, Vorning, 8830 Tjele\nVelkommen til dette charmerende et-plans hus, beliggende i helt rolige omgivelser i Vorning. Landsbyen har egen købmand, i kort gåafstand fra Digevej. Byens fælles mødested er ”Borger- og Kulturhuset” som indbyder dig til både fællesspisning og flere hyggelige arrangementer året rundt. En populær og hyggelig by, som har en god blanding af både yngre, ældre og børnefamilier.\nHer er naturskønt, her er ro og du har alligevel kun få km. til Hammershøj, som bl.a. tilbyder dig flere gode forretninger, lægehus, skole, et utal af idrætsmuligheder og ikke mindst det velbesøgte Friluftbad. Herudover er Vorning et rigtig godt knudepunkt, med gode transportmuligheder til både E45-motorvejen, Viborg, Randers og Bjerringbro.\nHuset fremstår i en rigtig charmerende og hyggelig stil. Det er opført i et plan, samt med en mindre kælder til bl.a. vaskefaciliteter, fyrrum samt praktisk opbevaring. Planløsningen er optimal og indeholder to store udestuer, hvor solen kommer ind ad de store vinduer hele dagen, og hvor mange hyggelige timer kan nydes året rundt. Herfra har du fuldt kig mod din skønne have samt gårdhave. Rummelig fordelingsentré, lyst flisebadeværelse, samt stort soveværelser med et dejligt lysindfald. Husets hjerte er det hyggelig køkken/alrum, som både har masser af skabsplads samt en dejlig spisekrog. Herudover en stor møblerbar stue, hvor der er god plads til både sofaarrangement samt spiseafdeling. Huset fremstår med nyere vinduer og gulvvarme i størstedelen af huset. Haven er ganske unik, og indeholder et utal af dejlige solkroge, terrasser, smukke bede, en lille dam - og hvor mange timer kan nydes i fuldstændig ro og grønne omgivelser. Stort redskabsrum samt nyere carport tilhørende.\nEjendommen sælges efter RobinHus-konceptet, dvs. at sælger varetager fremvisninger samt Åbent Hus - og ejendomsmægler Malene Overgaard varetager alle de med salget forbundne mæglerfaglige opgaver. For spørgsmål eller bestilling af fremvisning, kontakt da venligst ejendomsmægleren på tlf. 42577722 - mov@robinhus.dk\nBrutto/Netto ex. ejerudgift 1.337 / 1.162\nBolig [BBR] 77 m2\nGrund 925 m2\nType Villa/ID 79400\nVi har netop solgt: Falkevej 36, ST TV, 8800 Viborg